#1326: Badal Haji Bagi Si Mati

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum buat badal haji kepada arwah yang telah pernah buat ibadah haji?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam masalah ini, Allah SWT mewajibkan haji kepada yang
istita’ah
atau berkemampuan. Firman Allah SWT:
وَلِلَّـهِ عَلَى النَّاسِ حِجُّ الْبَيْتِ مَنِ اسْتَطَاعَ إِلَيْهِ سَبِيلًا
Maksudnya:
“Dan Allah mewajibkan manusia mengerjakan ibadat Haji dengan mengunjungi Baitullah iaitu sesiapa yang mampu sampai kepadanya.”
 (Surah Ali-Imran: 97)
Takrif Badal Haji
Imam al-Nawawi berkata: Istita’ah yang terhasil daripada orang lain ialah seseorang yang tidak mampu daripada melakukan haji dengan dirinya sendiri dengan sebab kematian, kecacatan, atau sakit yang tidak ada harapan sembuh atau yang amat tua sehingga tidak mampu tetap atas tunggangan atau kenderaan kecuali dalam keadaan yang sukar. Orang yang tidak mampu seperti ini yang masih hidup dinamakan dengan
ma’dhub
(معضوب).
Kemudian wajib diwakilkan haji bagi si mati jika dia mampu pada masa hidupnya di mana dia tidak melaksanakan ibadat haji. Ini pun sekiranya dia mempunyai harta pusaka. Jika sebaliknya, maka tidak wajib bagi waris menunaikan haji untuknya. (Lihat
al-Taudhih Syarah al-Idhah,
hlm. 175)
Berkenaan kewajipan haji, ijmak ulama menyatakan haji wajib hanya sekali sepanjang hayat. Ini berdasarkan hadith Nabi SAW ketika menjawab pertanyaan sahabat adakah haji wajib setiap tahun. Daripada Abu Hurairah RA, katanya:
خَطَبَنَا رَسُولُ اللَّهِ صَلَّى اللَّهُ عَلَيْهِ وَسَلَّمَ فَقَالَ: «يَا أَيُّهَا النَّاسُ قَدْ فُرِضَ عَلَيْكُمُ الْحَجُّ فَحُجُّوا» فَقَالَ رَجُلٌ: أَكُلَّ عَامٍ يَا رَسُولَ اللَّهِ؟ فَسَكَتَ حَتَّى قَالَهَا ثَلَاثًا فَقَالَ: ” لَوْ قُلْتُ: نَعَمْ لَوَجَبَتْ وَلَمَا اسْتَطَعْتُمْ “
Maksudnya:
“Rasululllah SAW pernah berkhutbah kepada kami seraya bersabda: Hai sekalian manusia, telah difardhukan ke atas kamu haji, maka lakukanlah ibadat haji. Maka seorang lelaki bangkit seraya bertanya: Adakah setiap tahun ya Rasulullah? Maka Rasulullah diam sehingga ditanya tiga kali, lantas sabda Nabi SAW: “Jika aku katakan ‘Ya’, maka haji akan menjadi wajib sedangkan kamu tidak mempunyai kemampuan.”
Riwayat Bukhari (7288), Muslim (1337), al-Tirmizi (2679), al-Nasa’ie (2619), dan Ahmad (10615)
Berkenaan dengan persoalan di atas, ada beberapa keadaan:
Jika dia perlu qada’ haji yang tidak sempurna, maka hendaklah di
badal
kannya.
Jika dia bernazar untuk melaksanakan haji, maka hendaklah di
badal
kannya, kerana haji nazar adalah wajib.
Jika dia wasiatkan untuk melaksanakan haji atau lakukanlah
 badal
haji untuknya jika dia meninggal dunia. Maka, bolehlah pihak waris menunaikan haji bagi pihaknya.
Jika sekiranya selain dari itu, saya berpendapat alangkah baiknya digunakan duit tersebut untuk wakaf kepada si mati atau membantu mana-mana jemaah haji yang ingin ke Mekah dalam melaksanakan ibadat haji yang wajib. Sesungguhnya, rahmat Allah SWT amatlah luas dan akan dikurniakan kepada si mati kebaikan yang banyak kerana menolong saudaranya dalam menyempurnakan ibadat haji yang menjadi cita-cita setiap umat Islam.
Bertarikh:19 April 2023 bersamaan 28 Ramadhan 1444H


#1327: Lafaz Talak Tanpa Sedar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, ketika saya tengah bergaduh besar dan dalam keadaan marah, adakah sah talak yang dilafazkan kepada saya walaupun masa itu suami saya tidak sedar apa yang dia lafazkan. (Apabila saya tolak dia, baru dia sedar dan saya beritahu bahawa dia telah ceraikan saya. Tetapi dia kata dia tidak sedar apa yang dia ucapkan).
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya mulakan dengan firman Allah SWT:
الطَّلَاقُ مَرَّتَانِ ۖ فَإِمْسَاكٌ بِمَعْرُوفٍ أَوْ تَسْرِيحٌ بِإِحْسَانٍ ۗ
Maksudnya:
“
Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik.”
Surah al-Baqarah (229)
Berkenaan dengan persoalan di atas, terdapat hadith Nabi SAW:
لَا طَلَاقَ وَلَا عَتَاقَ فِي إِغْلَاقٍ
Maksudnya: “
Tidak berlaku talak dan pembebasan hamba yang dilakukan dalam keadaan Ighlaq.”
Riwayat Abu Daud (2193)
Berkata al-Syaukani dalam Nail al-Autar (6/279): “Maksud ‘
 فِي إِغْلَاقٍ
’… para ulama
al-gharib
 (pakar dalam istilah-istilah yang sulit) menafsirkannya sebagai paksaan. Ini diriwayatkan daripada Ibn Qutaibah, al-Khattabi, Ibn Sayyid dan selain mereka. Dikatakan maksudnya ialah gila tetap al-Mutarrizi mengecualikannya. Dikatakan juga maksudnya adalah marah. Inilah yang terdapat dalam Sunan Abi Daud, satu riwayat daripada Ibn al-A`rabi dan tafsiran Imam Ahmad. Akan tetapi Ibn Sayyid mengkritik:
“Kalau begitu tidak akan pernah berlaku talak kerana seseorang itu tidak mentalakkan melainkan dalam keadaan marah.”
 Berkata Abu Ubaidah:
Ighlaq
 itu penyempitan.”
Justeru dalam mazhab al-Syafi’i, talak yang dijatuhkan ketika marah adalah sah. Namun kami juga cenderung juga kepada pendapat jika marah itu sifatnya melampau sehingga hilang akal dan perasaan, seperti orang gila, maka tidak jatuh talak. Bagi kedua-dua keadaan, memandangkan lafaz itu disebut secara sarih, hendaklah isteri atau suami itu wajib segera merujuk kepada Mahkamah Rendah Syariah setempat bagi Permohonan Pengesahan Lafaz Cerai kerana urusan talak ini adalah urusan yang serius berkait dengan tujuan Syariah iaitu penjagaan nasab, keluarga dan keturunan.
Seperti yang kami katakan:
حُكْمُ الْحـَاكِمِ يَرْفَعُ الخِلَافَ
Maksudnya:
“Keputusan hakim (yakni pemerintah) mengangkat khilaf.”
Saya mengambil kesempatan untuk menasihatkan pasangan agar sentiasa muhasabah diri masing-masing dengan menhadirkan diri ke majlis ilmu. Ini bertujuan untuk meningkatkan kefahaman termasuklah dalam isu melayari bahtera kehidupan dengan sebaik-baiknya mengikut neraca syariat. Saya akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“
Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
(Surah al-Furqan: 74)
Bertarikh:19 April 2023 bersamaan 28 Ramadhan 1444H


#1328: Waktu Berbuka di Laman Web Tidak Sama dengan di Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ingin bertanya, saya seorang musafir dan ketika hendak bersahur saya telah merujuk waktu subuh di telefon pada page rasmi JAKIM, tapi apabila hendak solat subuh berjemaah di masjid saya mendapati waktu subuh mereka adalah lebih awal seminit. Adakah perlu saya menggantikan puasa saya? Ketika itu saya telah menghabiskan sahur sehingga minit terakhir sebelum azan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam hal ini, hendaklah kita memahami yang puasa bermula pada waktu fajar atau masuknya Subuh hingga terbenamnya matahari atau masuknya waktu Maghrib. Firman Allah SWT:
ثُمَّ أَتِمُّوا الصِّيَامَ إِلَى اللَّيْلِ ۚ
Maksudnya:
“
Kemudian sempurnakanlah puasa itu sehingga waktu malam (Maghrib).
”
Surah al-Baqarah (187)
Kata Sheikh al-Si‘diy ketika menafsirkan ayat di atas: “Kemudian apabila terbitnya fajar, sempurnakanlah puasa, iaitu dengan menahan diri daripada perkara-perkara yang membatalkan puasa sehingga malam, iaitu apabila terbenamnya matahari. (Lihat
Taisir al-Karim al-Rahman
, hlm. 87)
Berkenaan dengan waktu, terdapat nas yang menyebutkan:
إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَوْقُوتًا
Bermaksud:
Sesungguhnya sembahyang itu adalah satu ketetapan yang diwajibkan atas orang-orang yang beriman, yang tertentu waktunya.
Surah al-Nisa (103)
Sebenarnya, soalan yang hampir sama telah kami jawab, antara lain kami katakan:
Walaubagaimanapun, berbeza hal dan hukumnya dengan orang yang ragu-ragu tentang waktu berbuka atau sahur, kemudian dia berbuka puasa atau meneruskan sahur berdasarkan ijtihadnya sahaja. Dalam keadaan ini, para ulama’ membahagikan hukum bagi situasi ini kepada dua bahagian:
Haram hukumnya bagi orang yang berasa ragu-ragu masuk waktu berbuka untuk makan pada akhir hari waktu siang dengan keadaan dia berijtihad dan menyangka bahawa sudah masuk waktu malam. Ini kerana kaedah fiqh menyatakan bahawa asal hukum adalah berkekalannya waktu siang.
Harus hukumnya untuk meneruskan makan bagi orang berasa ragu-ragu bahawa waktu sahur telah tamat, berdasar ijtihadnya atau diberitahu oleh seorang yang adil. Ini kerana kaedah fiqh menyebutkan bahawa asal hukum adalah berkekalannya waktu malam. (Lihat
Ithaf al-Anam bi Ahkam al-Siyam
, 106)
Namun jika sekiranya selepas itu dia mendapati bahawa dia tersalah bersahur dengan makan dan minum selepas azan Subuh atau tersalah berbuka puasa sebelum masuk waktu Maghrib, dalam keadaan dia yakin bahawa dia telah tersilap, maka batal puasanya dan hendaklah dia mengqadanya pada hari yang lain. Ini berdasarkan kaedah fiqh:
لَا عِبْرَةَ بِالظّنّ البَيّن خَطَؤُهُ
Maksudnya: Tidak diambil kira dengan dugaan-dugaan yang sudah jelas kesalahannya. (Lihat
Ithaf al-Anam bi Ahkam al-Siyam
, 106-107)
Selain itu, orang yang tersalah bersahur selepas waktu Subuh hendaklah menahan diri daripada makan dan minum serta semua perkara yang membatalkan puasa sehinggalah waktu berbuka puasa. (Lihat
Sullam al-Raja Syarh Safinat al-Najah
, 59)
Menjawab persoalan di atas, sebaik-baiknya merujuk kepada waktu tempatan. Ini kerana boleh jadi tersilap tempat dan masa. Justeru, jika benar berlaku makan dan minum selepas masuknya waktu Subuh dengan tepat, maka batallah puasanya. Dan perlulah dia qada’ hari yang dia tersilap dan pada hari tersebut hendaklah dia teruskan imsak sampai berbuka.
Justeru, saya syorkan agar kita benar-benar mematuhi waktu tempatan yang kita berada. Bukan semata-mata berdasarkan corong radio atau televisyen mahupun waktu dalam handphone kita. Ini kerana, boleh jadi kita musafir dari Kuala Lumpur ke Melaka sebagai contoh. Kemungkinan terdapat perbezaan waktu ketika berbuka atau akhir waktu sahur.
Bertarikh:19 April 2023 bersamaan 28 Ramadhan 1444H


#1329: Kebatilan Solat Kaffarah Pada Jumaat Terakhir Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Benarkah terdapat solat kaffarah, iaitu solat 4 rakaat pada hari Jumaat terakhir bulan ramadhan dapat mengqadha’ solat yang pernah ditinggalkan seumur hidupnya?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kewajipan Mengqadha Solat Yang Ditinggalkan
Sesiapa yang meninggalkan solat fardhu sehingga habis waktunya, maka salah satu daripada perkara berikut: sama ada dia meninggalkannya kerana sebab yang sah seperti tertidur atau terlupa, atau dia meninggalkannya tanpa sebarang alasan.
Para ulama’ telah bersepakat bahawa mereka yang meninggalkan solat dengan sengaja,
wajib
 mengqadha’ solat tersebut. Imam al-Nawawi memperincikan masalah ini seperti berikut: Sekiranya seseorang meninggalkan solat kerana
uzur syari’e
 seperti tertidur atau lupa yang tidak melampaui had, maka
sunat
 baginya untuk segera menqadha’ solatnya, namun sekiranya seseorang meninggalkan solat
tanpa uzur syar’ie
 maka
wajib
baginya untuk segera menqadha’ solatnya. (Lihat
al-Majmu’ Syarḥ al-Muhazzab
, 3/70-71)
Ibn Hajar al-Haitami pula berkata:
“Bagi sesiapa yang ada solat fardhu yang ditinggalkan – jika solat yang ditinggalkan itu kerana keuzuran –
dibolehkan
 solat sunat bersamanya samada solat sunat rawatib dan selainnya. Jika solat yang ditinggalkan itu tanpa keuzuran,
tidak dibolehkan
 untuk melakukan solat sunat sebelum menggantikan solat fardhu yang ditinggalkan. Ini kerana wajib baginya bersegera menunaikannya dengan menggunakan keseluruhan masanya…”
(Lihat
al-Fatawa al-Fiqhiyyah al-Kubra
,
1/189)
Pandangan Ibn Hajar al-Haitami ini turut dikongsikan oleh Syeikh Zainuddin al-Malibari dan dijelaskan
haram
hukumnya untuk melakukan solat sunat bagi yang masih ada solat fardhu yang ditinggalkan, tetapi sah jika dilakukan. (Lihat
Fath al-Mu’in
,
hlm. 37)
Jika seseorang meninggalkan solat kerana alasan yang
masyru’
, maka tidak ada dosa ke atasnya, tetapi dia wajib menunaikannya apabila dia bangun daripada tidur atau teringat. Jika seseorang meninggalkannya dengan sengaja, maka dia telah melakukan dosa besar dan dia wajib mengqadhanya menurut pendapat majoriti ulama. Manakala sebahagian kecil ulama’ berpendapat bahawa dia perlu bertaubat, berdoa memohon keampunan, menyesalinya, dan melakukan banyak amal soleh disebabkan perbuatannya yang sengaja meninggalkan solat.
Dalam hal ibadah, ia amat perlu kepada nas kerana asal ibadah itu adalah tawaqquf dan ta’abbudi. Kaedah menyebut:
الأَصْلُ فِي الْعِبَادَة التَّوَقُّف
Maksudnya
: “
Asal bagi ibadah adalah terhenti
.”
Terdapat hadith riwayat daripada Aisyah R.Anha bahawa Rasulullah SAW bersabda:
مَن عَمِلَ عَمَلًا ليسَ عليه أمْرُنا فَهو رَدٌّ
Maksudnya:
 “
Sesiapa yang mengerjakan sesuatu amalan yang tiada dalam agama kami, maka amalan yang dikerjakan itu tertolak.
”
 Riwayat Muslim (1718)
Selain itu, terdapat dalam riwayat Aisyah yang lain dengan lafaz:
مَنْ أَحْدَثَ فِي أَمْرِنَا هَذَا مَا لَيْسَ فِيهِ، فَهُوَ رَدٌّ
Maksudnya:
 “
Sesiapa yang mengadakan pembaharuan dalam urusan kami ini (agama) yang bukan berasal daripadanya, maka ia tertolak.
”
Riwayat al-Bukhari (2697)
Imam al-Nawawi menyebutkan, menurut Ahli Bahasa Arab, lafaz “رَدٌّ” di sini bermaksud ditolak. Dalam erti kata lain, ia adalah batil dan tidak dikira. Hadith ini termasuk dalam kaedah agung di antara kaedah-kaedah agama dan sebahagian daripada
Jawami‘ al-Kalim
 (ringkas dan makna yang padat) yang dianugerahkan Allah SWT kepada Rasulullah SAW. Hadith ini juga jelas menunjukkan bahawa semua bidaah dan perkara baru yang diada-adakan dalam agama adalah tertolak. (Lihat
al-Minhaj Syarh Sahih Muslim
, 12/16.)
Selain itu, Syeikh al-Tahtawi juga ada menyatakan, hadith ini menjadi dalil bahawa ibadat seperti mandi, wuduk, puasa dan solat. Jika dilakukan bercanggah dengan syarak, maka ia ditolak. (Lihat
Syarh al-Arba‘in al-Nawawiyyah
, hlm. 46)
Menurut Syeikh al-Sa‘di, hadith ini menunjukkan makna
mantuq
 (makna tersurat) dan
mafhum
 (makna tersirat). Dari segi
mantuqnya
, hadith ini menunjukkan, segala amal perbuatan yang diada-adakan dalam urusan beragama yang tidak ada dasarnya dalam al-Quran mahupun Sunnah akan ditolak. Bidaah mungkin dalam bentuk perkataan atau fahaman seperti Jahmiyyah, Rafidhah, Muktazilah dan lain-lain, ataupun berbentuk amalan seperti melakukan ibadah yang tidak disyariatkan oleh Allah dan Rasul-Nya. Semua perkara tersebut adalah tertolak dan pelakunya dicela mengikut kadar bidaah yang telah mereka lakukan dan jauhnya mereka daripada agama Islam yang sebenar. Manakala dari segi makna
mafhumnya
 pula, hadith ini menunjukkan sesiapa sahaja yang melakukan amalan berdasarkan ajaran Allah dan Rasul-Nya sama ada yang wajib ataupun sunat, maka amalannya diterima Allah dan diberi balasan oleh-Nya. (Lihat
Bahjah Qulub al-Abrar
, hlm. 10.)
Syeikh Abdullah Siddiq al-Ghumari ketika mensyarahkan hadith ini pernah menyebutkan, maksud perkara baharu yang diadakan ada dua jenis:
Yang bukan daripada agama ini seperti perkara yang bercanggah dengan kaedah dan dalil agama, maka ia adalah tertolak. Inilah yang dimaksudkan dengan bidaah yang sesat.
Yang termasuk dalam agama ini disokong oleh prinsip agama atau disokong dengan dalil, maka ia adalah betul dan diterima. Inilah yang dimaksudkan dengan sunnah yang baik. (Lihat
al-Kafi Syarah Hadis 40
 oleh Dr. Zulkifli Mohamad al-Bakri, hlm. 55-56)
Solat Kaffarah Pada Jumaat Terakhir Ramadhan Menggantikan Solat Yang Ditinggalkan Seumur Hidup?
Telah tersebarnya perkataan yang dikatakan hadith berkenaan solat kaffarah yang mana menyatakan bahawa Rasulullah SAW bersabda:
 مَن فَاتَتْهُ صَلَاة فِي عُمْرِهِ وَلَمْ يحصَهَا فَلْيَقُمْ فِي آخِر جُمعَة مِن رَمَضَانَ وَلْيصل أَرْبَعَ رَكَعَات بِتَشهد وَاحِد، يَقْرَأُ فِي كُلِّ رَكْعَةِ فَاتِحَة الْكِتَاب، وَسُورَة الْقَدْر خَمْسَ عَشَرَة مَرَّة، وَسُورَةُ الْكَوْثَر كَذَلِكَ
Maksudnya:
“Sesiapa yang pernah meninggalkan solat dalam hidupnya tetapi tidak dapat menghitung jumlahnya, maka dirikanlah solat pada hari Jumaat terakhir bulan Ramadhan dan solatlah sebanyak 4 rakaat dengan 1 kali tasyahud, dan membaca pada setiap rakaat 1 kali surah al-Fatihah, kemudian surah al-Qadr sebanyak 15 kali dan surat al-Kauthar juga begitu (15 kali).”
Begitu juga dikatakan bahawa terdapat riwayat daripada Abu Bakar R.A menyatakan:
سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُول: “هَذِهِ الصَّلَاة كَفَّارَةُ أَرْبَعَمِائَة سَنَة حَتَّى قَالَ عَلِى كَرَّمَ اللهُ وَجْهَهُ هِيَ كَفَّارَة أَلْف سَنَة. قَالُوا يَا رَسُولَ الله صَلَّى اللهُ عَلَيْهِ وَسَلَّم ابْن آدَم يَعِيش سِتِّينَ سَنَة أَوْ مِائَةُ سَنَة فَلِمَن تَكُون الصَّلاة الزَّائِدَة، قَالَ: تَكُون لِأَبَوَيْهِ وَزَوْجَتِهِ وَلِأَوَلَادِهِ فَأقَارِبه وَأَهْلُ الْبَلَد.
Maksudnya
: “
Aku telah mendengar Rasulullah SAW bersabda: Solat tersebut sebagai kaffarah (pengganti) solat 400 tahun. Dan menurut Ali bin Abi Talib, solat tersebut sebagai kaffarah 1000 tahun. Maka para sahabat bertanya: “Umur manusia itu hanya 60 tahun atau 100 tahun, lalu untuk siapa kelebihannya?”. Rasulullah SAW menjawab: “Untuk kedua ibu bapanya, untuk isterinya, untuk anak-anaknya dan untuk kaum kerabatnya serta orang-orang dalam lingkungannya.”
Kedua kenyataan ini yang dikatakan riwayat daripada Nabi SAW berkenaan solat yang boleh dilakukan oleh seseorang yang meninggalkan solat dan tidak mengingati bilangan solat yang ditinggalkan boleh menjadi kaffarah bagi amalannya, adalah pembohongan dan disifatkan secara dusta dengan ajaran Islam.
Imam al-Syaukani berkata: “Hadith
“Sesiapa yang solat fardhu lima waktu pada waktu malam dan siang pada Jumaat terakhir Ramadhan, maka ia akan menggantikan solat yang tertinggal pada tahun itu”
 tidak diragukan lagi bahawa ia adalah
palsu dan
 maudhu’
. Aku tidak dapat menemuinya dalam mana-mana buku yang ditulis oleh penulis yang menyusun hadith-hadith palsu, tetapi ia terkenal dalam kalangan sekumpulan orang yang mengaku berilmu di kota San’a pada masa kini, dan ramai antara mereka yang melakukannya! Aku tidak mengetahui siapa yang mereka-rekanya kepada mereka; semoga Allah melaknat orang-orang yang berdusta ini.” (Lihat
al-Fawaid al-Majmu’ah fi al-Ahadith al-Maudhu’ah
, hlm. 54)
Mulla ‘Ali al-Qari pula menyatakan: “Hadith sesiapa yang menggantikan solat-solat fardhu pada akhir Jumaat pada bulan Ramadhan, maka ia telah memadai dengan solat yang ditinggalkan ketika hidupnya sehingga 70 tahun, maka ia adalah
 batil secara qat’ie
kerana ia telah bercanggah dengan ijma’ bahawa tidak ada suatu pun daripada ibadah yang boleh menggantikan ibadah yang ditinggalkan bertahun-tahun. Bahkan tidak ada yang meriwayatkannya dan juga mensyarahkannya, dan mereka yang meriwayatkan riwayat ini bukanlah daripada kalangan muhaddithin dan tidak membawa sanad pada hadith ini, dan mereka juga bukan dalam kalangan mereka yang boleh mengeluarkan hadith”(Lihat
al-Masnu’ fi Ma’rifah al-Hadith al-Maudhu’
, hlm. 191)
Syeikh Atiyyah al-Saqar dalam fatwa
Dar al-Ifta’ al-Misriyyah
 menyatakan: “Kata-kata yang tersebar ini adalah mengajak untuk manusia meninggalkan solat disebabkan satu solat pada Jumaat terakhir Ramadhan sudah memadai. Dalam hal ini tidak ada seorang pun ulama yang mengatakan sebegini. Bahkan walaupun mereka menerima hadith-hadith yang mengatakan bahawa satu solat di masjid Makkah bersamaan seratus ribu solat di tempat lain, dan di masjid Madinah bersamaan seribu solat, dan di Masjid al-Aqsa dengan lima ratus kali solat, namun mereka mengatakan bahawa ia tidak melepaskan kefardhuan solat fardhu dan ia tidak boleh menggantikan solat yang tertinggal, tetapi yang dimaksudkan ialah banyaknya pahala solat di tempat-tempat suci ini. Dan aku memperingatkan kepada mereka yang menyebarkan perkara ini, maka ia pendustaan terhadap Allah dan Rasul-Nya, dan Allah SWT berfirman: “
Mereka yang mengada-adakan dusta terhadap Allah tidak akan berjaya.”
[Surah al-Nahl : 116], Dan Rasulullah SAW bersabda: “Sesiapa yang berdusta atas namaku dengan sengaja, maka hendaklah dia mempersiapkan tempatnya dalam neraka.” (Lihat
Fatawa Dar al-Ifta’ al-Misriyyah
, 9/144)
Al-Lajnah al-Da’imah dalam fatwanya menyebut: “Hadith ini adalah
hadith palsu
 yang direka dan tidak terdapat dalam mana-mana kitab hadis yang muktabar. Bahkan, sesiapa yang tertinggal solat, hendaklah dia menyegerakan mengqada’nya apabila dia mengingatinya sebagaimana Rasulullah SAW bersabda: “Sesiapa yang tidur lalu tertinggal solat atau dia terlupa, hendaklah dia solat apabila dia teringat, dan tidak ada kaffarah baginya kecuali hal itu.” Manakala dalam solat yang disebut di atas dengan mengulangi bacaan surah al-Qadr dan al-Kauthar dalam solat tersebut sebanyak 15 kali, solat itu ialah solat bid’ah yang direka-reka dan bercanggah dengan solat yang disyariatkan.” (Lihat
Fatawa al-Lajnah al-Daimah
, 3/210)
Syeikh Muhammad bin Soleh al-‘Uthaimin ketika ditanya berkenaan solat ini maka beliau menjawab, “Hukum solat ini adalah bid’ah dan tidak ada asasnya dalam ajaran Islam; Ia hanya akan menjauhkan seseorang daripada Tuhannya, kerana Rasulullah SAW bersabda: “Setiap bid’ah adalah sesat, dan setiap kesesatan di neraka.” Tidak kira betapa pengikut bid’ah menyukainya dan menganggapnya sebagai baik dalam fikiran mereka sendiri, ia adalah sesuatu yang buruk di hadapan Allah SWT. (Lihat
Majmu’ Fatawa al-‘Uthaimin
, 12/227-228)
Begitu juga dengan Syeikh Soleh al-Fauzan ketika ditanya berkenaan hadith ini maka beliau menjawab: “Perkara ini tidak ada asal dalam Sunnah Rasulullah SAW. Apa yang dibuktikan daripada Rasulullah SAW ialah: “Sesiapa yang lupa solat atau tidur lalu tertinggal solat, hendaklah ia mengerjakannya apabila dia teringat. Tidak ada kaffarah untuk itu kecuali ini”. (Lihat
Majmu’ Fatawa al-Syeikh Soleh al-Fauzan
, 1/303-304)
Kesimpulan
Hadith yang dikatakan bahawa terdapatnya Solat Kaffarah yang menggantikan solat-solat fardhu yang ditinggalkan semasa hidupnya, bukanlah hadith Rasulullah SAW, bahkan tidak ada langsung sumber yang menceritakannya dan ia dinilai sebagai hadith
maudhu’

yang direka dan disandarkan kepada Nabi SAW.
Para ulama’ menyatakan bahawa
 haram bagi kita meriwayatkan hadith palsu apabila diketahui akan keadaannya (palsu) melainkan bagi menjelaskan akan kepalsuannya.
 Ini merupakan pendapat Imam Ibn Salah, Imam al-Nawawi, al-Suyuti dan ramai lagi termasuk ulama’-ulama’ hadith masa kini. Hukum ini terbina berdasarkan hadith-hadith berkaitan larangan keras Rasulullah SAW terhadap pendustaan di atas nama Baginda SAW. Akan tetapi, hukum ini tidak terpakai kepada hadith dhaif kerana ia boleh diriwayatkan di dalam perkara
fadhail
 apabila menepati syarat-syaratnya sebagaimana yang dinyatakan oleh al-Hafiz Ibn Hajar al-Asqalani.
Hal ini sebagaimana hadith mutawatir yang diriwayatkan daripada ramai para sahabat, bahawa Rasulullah SAW bersabda:
إِنَّ كَذِبًا عَلَيَّ لَيْسَ كَكَذِبٍ عَلَى أَحَدٍ فَمَنْ كَذَبَ عَلَيَّ مُتَعَمِّدًا فَلْيَتَبَوَّأْ مَقْعَدَهُ مِنَ النَّارِ
Maksudnya:

Sesungguhnya berdusta atas namaku tidaklah sama dengan berdusta atas nama seseorang. Sesiapa yang berdusta di atas namaku dengan sengaja maka siaplah tempatnya di dalam neraka.”
Riwayat al-Bukhari (1291), Muslim di dalam Muqaddimah Sahih Muslim (4) dan Ahmad (18202)
Imam al-Nawawi menyatakan bahawa sesiapa yang dimasukkan ke dalam neraka disebabkan perkara ini, maka dia tidak akan kekal di dalamnya. Ini kerana, seseorang itu akan dikeluarkan daripada neraka dengan kelebihan dan rahmat Allah SWT selagimana ada iman atau tauhid di dalam jiwanya. Terdapat beberapa fiqh hadith atau kaedah-kaedah yang boleh diambil daripada hadith yang penting ini. Di antaranya adalah:
Pertama:
 Menurut kaedah ahli sunnah, berdusta adalah satu khabar daripada seorang yang memang sengaja atau lalai terhadap sesuatu yang mana khabar tersebut menyalahi hakikat yang sebenar.
Kedua:
 Besarnya pengharaman berdusta di atas nama Nabi SAW dan ia merupakan perkara yang begitu keji dan termasuk di dalam dosa-dosa besar. Akan tetapi, seseorang itu belum lagi kufur jika dia berdusta melainkan sekiranya dia menghalalkan perbuatan tersebut. Ini adalah pendapat yang masyhur dalam kalangan mazhab daripada pelbagai sudut.
Ketiga:
 Tidak ada perbezaan pada pengharaman berdusta di atas nama Nabi SAW sama ada pada hukum-hakam atau tidak seperti pada bab targhib (galakan) atau tarhib (ancaman), mawa’izh (peringatan) dan sebagainya. Ini kerana, kesemuanya adalah haram dan ia termasuk di dalam dosa yang besar serta seburuk-buruk perkara menurut ijma’ umat Islam.
Keempat:
 Haram meriwayatkan sesebuah hadith yang mana diketahui akan kepalsuannya atau seseorang itu merasakan bahawa hadith tersebut adalah palsu. Barangsiapa yang meriwayatkan sesebuah hadith yang diketahui akan kepalsuannya atau pada sangkaannya hadith tersebut adalah palsu dan dia tidak menjelaskan hal tersebut, maka dia termasuk di dalam ancaman hadith ini. (Lihat
Syarh al-Nawawi ‘ala Sahih Muslim,
 1/69-71)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh:19 April 2023 bersamaan 28 Ramadhan 1444H


#1330: Perlukah Imam Menguatkan Bacaan Qunut Sehingga Habis?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah imam perlu menguatkan suara ketika membaca doa qunut, atau hanya membaca kuat separuh, dan separuh lagi dibaca perlahan?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Perkataan Qunut (الْقُنُوْتُ) adalah daripada Bahasa Arab yang membawa beberapa makna seperti berdiri lama, diam, selalu taat, tunduk, doa dan
khusuk
. Manakala maksud doa Qunut secara istilah adalah doa yang dibaca seorang Muslim dalam solat pada tempat yang dikhususkan semasa berdiri.
Membaca qunut adalah semasa iktidal dalam rakaat yang kedua ketika solat Subuh dan dalam rakaat yang kedua dalam solat Witir pada separuh yang kedua di dalam bulan Ramadhan. Begitu juga dalam rakaat yang akhir pada mana-mana solat bagi qunut Nazilah. (Lihat
al-Fiqh al-Manhaji
, 1/145)
Hal ini adalah berdasarkan kepada riwayat daripada Muhammad bin Sirin bahawa beliau bertanya kepada Anas R.A:
هَلْ قَنَتَ رَسُولُ اللهِ صَلَّى اللهُ عَلَيْهِ وَسَلَّمَ فِي صَلَاةِ الصُّبْحِ؟ قَالَ: نَعَمْ، بَعْدَ الرُّكُوعِ يَسِيرًا
Maksudnya:

“Adakah Rasulullah SAW melakukan qunut dalam solat Subuh? Beliau menjawab: ‘Ya, Baginda melakukan qunut dalam solat, tidak berapa lama selepas rukuk.’”
Riwayat Muslim (677)
Begitu juga dengan sebuah hadith daripada Abdullah bin Umar R.Anhuma:
أَنَّهُ سَمِعَ رَسُولَ اللَّهِ صَلَّى اللهُ عَلَيْهِ وَسَلَّمَ إِذَا رَفَعَ رَأْسَهُ مِنَ الرُّكُوعِ مِنَ الرَّكْعَةِ الآخِرَةِ مِنَ الفَجْرِ يَقُولُ: «اللَّهُمَّ العَنْ فُلاَنًا وَفُلاَنًا وَفُلاَنًا» بَعْدَ مَا يَقُولُ «سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ» فَأَنْزَلَ اللَّهُ: {لَيْسَ لَكَ مِنَ الأَمْرِ شَيْءٌ} إِلَى قَوْلِهِ: {فَإِنَّهُمْ ظَالِمُونَ}
Maksudnya:
 “Beliau mendengar Rasulullah SAW apabila mengangkat kepalanya daripada rukuk pada rakaat terakhir solat Subuh, Baginda mengucapkan: ‘Ya Allah, laknatlah fulan, fulan dan fulan.’ Baginda mengucapkannya selepas mengucapkan: “سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ” (Allah Menerima pujian orang yang memuji-Nya, dan hanya bagi Engkau segala pujian). Lalu Allah menurunkan ayat (yang bermaksud): “لَيْسَ لَكَ مِنَ الأَمْرِ شَيْءٌ” (“Kamu tidak berhak sedikitpun (wahai Muhammad) dalam urusan (orang-orang yang ingkar) itu…”) – sehingga Firman-Nya – “فَإِنَّهُمْ ظَالِمُونَ” (“kerana sesungguhnya mereka itu orang-orang yang zalim!”) [Surah Ali ‘Imran: 128].”
Riwayat al-Bukhari (4069, 4070)
Bacaan Doa Qunut Dengan Suara Kuat (
Jahar
) Atau Perlahan (
Sirr
)
Kebiasaannya dalam masyarakat kita di Malaysia ini, para imam yang membaca doa qunut ketika solat subuh ataupun ketika solat witir, mereka akan menguatkan bacaan qunut pada lafaz اللَّهُمَّ اهْدِنَا فِيمَنْ هَدَيْتَ sehingga وَقِنَا شَرَّ مَا قَضَيْتَ. Antara hujjahnya adalah lafaz yang awal ini merupakan doa dan perlu diaminkan oleh makmum, manakala lafaz yang lain adalah zikir memuji Allah SWT, maka imam perlu memperlahankan suara agar tidak mengganggu makmum untuk memuji Allah Taala. Ini merupakan pendapat yang diamalkan oleh minoriti ulama Syafi‘ie.
Menurut pendapat yang kuat, imam perlu membaca kesemua lafaz doa qunut dengan suara yang kuat. Hal ini sebagaimana yang disebut oleh Imam al-Nawawi dalam
al-Majmu’
, katanya: “Apabila imam membaca qunut subuh, adakah bacaan qunut itu perlu dikuatkan? Terdapat dua pendapat yang masyhur dalam kalangan ulama’ Khurasan, dan turut diceritakan oleh sebahagian ulama ‘Iraq termasuklah penulis kita al-Hawi (al-Mawardi).
Salah satu pendapatnya ialah

doa qunut tidak dibaca kuat, seperti mana imam membaca tasyahhud dan doa-doa lain.
Pendapat yang sahih antara keduanya ialah, disunatkan (mustahab) doa qunut itu dibaca dengan kuat. Inilah pendapat kebanyakan ulama’ al-Syafi‘ie dari ‘Iraq.” (Lihat
al-Majmu’ Syarh al-Muhazzab
, 3/501)
Imam al-Nawawi berkata lagi dalam
Minhaj al-Talibin
: “Sesunggungnya imam menguatkan bacaan pada doa qunut dan Makmum pula mengaminkan doa tersebut, dan begitu juga dengan membaca pujian (dibaca dengan kuat). Jika makmum tidak mendengar bacaan imam, barulah makmum membaca qunut.” (Lihat
Minhaj al-Talibin wa Umdah al-Muftiin
, hlm. 27)
Syeikh Zakariyya al-Ansari dari kalangan fuqaha’ Syafi’iyyah berkata: “Imam menguatkan bacaan qunut dalam solat
sirriyah
 dan solat
jahriyah
 sebagai mengikuti sunnah sepertimana yang diriwayatkan al-Bukhari dan selainnya. Al-Mawardi menjelaskan: Bacaan itu mestilah lebih perlahan daripada ketika membaca al-Quran, manakala orang yang solat bersendirian pula membaca qunut itu dengan perlahan.” (Lihat
Fath al-Wahhab
, hlm. 84)
Kesimpulan
Sebagai kesimpulan, kami menyatakan
bahawa menurut pendapat yang paling sahih dan dipegang oleh majoriti ulama’ dalam mazhab al-Syafi‘ie ialah imam perlu menguatkan bacaan dalam keseluruhan doa qunut itu termasuk pada lafaz pujian dalamya
 sebagaimana hujah yang kami nyatakan. Selain itu, Imam hanya perlu menguatkan suara untuk didengari makmum dan bukannya dengan suara yang terlalu kuat seperti menjerit dan ia mesti lebih perlahan berbanding ketika membaca ayat al-Quran dalam solat.
Namun begitu, sekiranya para imam ingin menguatkan bacaan doa qunut pada bahagian doa dan memperlahankannya pada bahagian pujian juga tidak mengapa, kerana ia juga merupakan pendapat yang minoriti dalam mazhab al-Syafi’ie itu sendiri.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh:19 April 2023 bersamaan 28 Ramadhan 1444H


#1331: Solat Sunat Tawaf Selepas Tawaf Wada’?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum Dato’ Seri. Apakah solat sunat selepas tawaf wada’ disunatkan, kerana saya mendengar bahawa setiap kali selepas tawaf, kita disunatkan untuk melakukan solat sunat tawaf? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Daripada Ibn ‘Abbas R.Anhuma, beliau berkata: “Dahulunya orang ramai beredar mengikut haluan masing-masing (untuk meninggalkan Mekah). Lalu Rasulullah SAW bersabda:
لَا يَنْفِرَنَّ أَحَدٌ حَتَّى يَكُونَ آخِرُ عَهْدِهِ بِالْبَيْتِ
Maksudnya
: “
Jangan sekali-kali seseorang daripada kamu meninggalkan Makkah sehinggalah akhir keberadaannya (di Makkah) al-Bait (Tawaf al-Wada`).”
Riwayat Muslim (1327)
Solat sunat tawaf merupakan salah satu solat sunat yang disyariatkan dan thabit sandarannya di sisi syarak berdasarkan beberapa nas daripada Rasulullah SAW. Terdapat hadith yang diriwayatkan oleh Jabir R.A, beliau berkata:
لَسْنَا نَنْوِي إلَّا الحَجَّ، لَسْنَا نَعْرِفُ العُمْرَةَ، حتَّى إذَا أَتَيْنَا البَيْتَ مَعَهُ، اسْتَلَمَ الرُّكْنَ فَرَمَلَ ثَلَاثًا وَمَشَى أَرْبَعًا، ثُمَّ نَفَذَ إلى مَقَامِ إبْرَاهِيمَ عَلَيْهِ السَّلَام، فَقَرَأَ: {وَاتَّخِذُوا مِنْ مَقَامِ إِبْرَاهِيمَ مُصَلًّى}، فَجَعَلَ المَقَامَ بيْنَهُ وبيْنَ البَيْتِ، فَكَانَ أَبِي يَقُولُ – وَلَا أَعْلَمُهُ ذَكَرَهُ إلَّا عَنِ النَّبيِّ صَلَّى اللَّهُ عليه وَسَلَّمَ – : كَانَ يَقْرَأُ في الرَّكْعَتَيْنِ {قُلْ هُوَ اللَّهُ أَحَدٌ} وَ{قُلْ يَا أَيُّهَا الْكَافِرُونَ}.
Maksudnya:

“Kami tidak berniat melainkan hanya untuk mengerjakan haji, dan kami belum mengenal umrah. Setelah sampai di Baitullah bersamanya, Baginda mencium salah satu sudutnya — yakni hajarul aswad. (Kemudian Baginda tawaf) dengan berlari-lari anak sebanyak tiga kali dan berjalan biasa sebanyak empat kali. Kemudian Baginda terus menuju ke maqam Ibrahim A.S, lalu membaca ayat: “وَاتَّخِذُوا مِنْ مَقَامِ إِبْرَاهِيمَ مُصَلًّى” (Maksudnya: “Dan jadikanlah oleh kamu maqam Ibrahim itu tempat solat.”) [Surah al-Baqarah: 125]. Lalu dijadikan maqam itu berada di antaranya dengan Baitullah. Sementara itu bapaku berkata — dan aku tidak mengetahui apa yang disebutkannya itu melainkan daripada Nabi SAW — bahawasanya Baginda membaca dalam dua rakaat solatnya surah al-Ikhlas dan surah al-Kafirun.”
Riwayat Muslim (1218)
Menurut Imam al-Nawawi, apabila seseorang itu selesai daripada tawafnya, maka solatlah dua rakaat tawaf. Hal ini kerana dua rakaat solat itu hukumnya adalah sunat muakkad menurut pendapat yang paling sahih. Akan tetapi terdapat juga pendapat yang menyatakan bahawa kedua-duanya adalah wajib. (Lihat
al-Idhah fi Manasik al-Hajj wa al- ‘Umrah
, hlm. 244).
Dalam
Sahih al-Bukhari
 terdapat hadith daripada ‘Amr bin Dinar menyampaikan kepada kami, katanya: Aku mendengar Ibn Umar R.Anhuma berkata:
قَدِمَ النَّبِيُّ صَلَّى اللهُ عَلَيْهِ وَسَلَّمَ فَطَافَ بِالْبَيْتِ سَبْعًا، وَصَلَّى خَلْفَ الْمَقَامِ رَكْعَتَيْنِ، ثُمَّ خَرَجَ إِلَى الصَّفَا. وَقَدْ قَالَ اللَّهُ تَعَالَى: {لَقَدْ كَانَ لَكُمْ فِي رَسُولِ اللَّهِ أُسْوَةٌ حَسَنَةٌ}
Maksudnya:
 “
Nabi SAW tiba di Makkah, lalu mengerjakan tawaf di Baitullah sebanyak tujuh pusingan, dan menunaikan solat dua rakaat di belakang Maqam Ibrahim. Kemudian Baginda keluar menuju ke Safa. Allah SWT berfirman,
 “لَقَدْ كَانَ لَكُمْ فِي رَسُولِ اللَّهِ أُسْوَةٌ حَسَنَةٌ”
(Maksudnya: “Demi sesungguhnya, adalah bagi kamu pada diri Rasulullah itu contoh ikutan yang baik.”)[Surah al-Ahzab: 21]
.”
Riwayat al-Bukhari (1627)
Imam al-Bukhari meletakkan hadith ini di bawah ‘Bab: Orang yang Solat Sunat Tawaf Dua Rakaat di Belakang Maqam Ibrahim’. (Lihat
Sahih al-Bukhari
, 2/154).
Dr. Wahbah al-Zuhaili menyebutkan bahawa disunatkan untuk melaksanakan solat dua rakaat selepas tawaf — sebagai mengikuti Nabi SAW — bertempat di belakang maqam Ibrahim, atau di dalam Ka’bah, atau di kawasan yang terletak al-Mizab, ataupun di mana-mana kawasan Masjid al-Haram. (Lihat
al-Fiqh al-Syafi‘i al-Muyassar
, 1/386).
Solat Sunat Tawaf Selepas Tawaf Wada’
Berdasarkan persoalan di atas, mereka yang melakukan tawaf wada’ juga disunatkan untuk melakukan solat sunat tawaf berdasarkan keumuman dalil daripada Nabi SAW.
Syeikh Abdul Aziz bin Baz ketika ditanya berkenaan hal ini, beliau menjawab: “Setiap kali tawaf, disyariatkan (sunat) untuk solat dibelakang maqam Ibrahim sebanyak dua rakaat. Hal ini kerana Nabi SAW apabila baginda tawaf, baginda akan solat dua rakaat. Nabi SAW ketika melakukan tawaf wada’ ketika ibadah haji baginda, baginda melakukan solat dua rakaat dan melakukan perjalanan pulang ke Madinah. Dan sesiapa yang mengalami kesusahan untuk solat di belakang maqam Ibrahim, maka dia boleh solat di mana-mana tempat di dalam Masjid al-Haram. (Lihat
Majmu’ Fatawa wa Maqalat al-Syeikh Bin Baz
, 17/227)
Syeikh Muhammad bin Soleh al-Uthaimin juga ketika ditanya berkenaan hal ini, beliau menjawab: “Pada zahirnya ialah disunatkan untuk solat dua rakaat selepas tawaf wada’. Hal ini kerana Nabi SAW ketika ingin meninggalkan Kaabah ketika haji baginda, baginda SAW solat fardhu Subuh dan tidak menjadikan solat Subuh itu selepas daripada tawaf. Bahkan baginda melakukan tawaf dahulu, kemudia baginda SAW solat. Justeru, para ulama’ menyebut kaedah umum bahawa setiap kali tawaf, maka selepasnya dua rakaat.[1]
Justeru, dalam isu ini kami menyatakan bahawa solat sunat tawaf adalah disunatkan walaupun setelah tawaf wada’ sebagaimana petunjuk yang ditunjuk oleh Nabi SAW. Wallahua’lam.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
[1]

https://binothaimeen.net/content/362#:~:text=الجواب%3A,قالوا%3A%20كل%20طواف%20فبعده%20ركعتان
.
Bertarikh:19 April 2023 bersamaan 28 Ramadhan 1444H


#1332: Hukum Tawaf Wada’ Ketika Umrah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum Dato’ Seri, mengambil sempena bulan Ramadhan baru-baru ini, saya telah menunaikan umrah dan pulang selepas seminggu. Persoalan saya, apakah hukum tawaf wada’ ketika umrah?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Tawaf wada’ adalah amat dituntut bahkan ia disaran oleh Rasulullah SAW. Antaranya dapat dilihat melalui hadith daripada Ibn ‘Abbas R.Anhuma, beliau berkata: “
Dahulunya orang ramai beredar mengikut haluan masing-masing (untuk meninggalkan Mekah). Lalu Rasulullah SAW bersabda:
لَا يَنْفِرَنَّ أَحَدٌ حَتَّى يَكُونَ آخِرُ عَهْدِهِ بِالْبَيْتِ
Maksudnya
: “
Jangan sekali-kali seseorang daripada kamu meninggalkan Makkah sehinggalah akhir keberadaannya (di Makkah) al-Bait (Tawaf al-Wada`).”
Riwayat Muslim (1327)
Imam al-Nawawi berkata, “Hadith ini mengandungi dalil bagi pendapat yang mewajibkan Tawaf Wada’ dan apabila ditinggalkan maka wajib membayar Dam. Inilah pendapat yang sahih menurut mazhab kami dan inilah pendapat majoriti Ulama.” (Lihat
Syarh al-Nawawi ‘ala Sahih Muslim
, 9/79)
Imam al-Nawawi juga berkata: “Ashab kami mengatakan, “Sesiapa yang telah selesai dari
manasiknya
 dan dia ingin bermukim di Mekah, maka tidak ada ke atasnya Tawaf al-Wada’. Perkara ini tidak ada khilaf padanya. Sama ada dia termasuk penduduknya atau bukan. Sekiranya dia ingin keluar dari Mekah menuju ke negaranya atau ke lainnya, maka dia mesti melakukan Tawaf al-Wada’.” (Lihat
al-Majmu’ Syarh al- Muhazzab,
8/254)
Menurut Syeikh Ibrahim al-Bajuri yang menukilkan kata-kata Imam Ibnu Qasim dan Abu Syuja’ dalam syarahnya berkata:

“
Bagi pendapat yang lemah menyatakan sunat melakukan Tawaf Wada’ sekiranya ingin keluar bermusafir daripada Mekah, sama ada perjalanan musafirnya jauh mahupun dekat.  Manakala pendapat yang azhar (kuat) ialah wajib melakukan Tawaf Wada’, dan ia  adalah merupakan pendapat yang muktamad.”
(Lihat
Hasyiyah al-Bajuri ala Ibn Qasim,
1/323)
Dr. Muhammad al-Zuhaili menyatakan bahawa sesiapa yang ingin keluar meninggalkan Mekah untuk pulang ke tanah air masing-masing atau ke tempat yang lain, wajib ke atasnya melakukan tawaf wada‘ (sebelum bergerak keluar). Tawaf wada‘ bukanlah sebahagian daripada manasik haji, mahupun umrah, tetapi ia merupakan ibadah yang tersendiri. (Lihat
al-Mu‘tamad fi al-Fiqh al-Syafi‘i
, 2/402.)
Terdapat pendapat daripada al-Baghawi bahawa tawaf wada‘ wajib buat mereka yang ingin keluar meninggalkan Makkah pada jarak yang mengharuskan qasar solat. Adapun jarak yang kurang daripada itu, tidak wajib melakukan tawaf wada‘. Namun menurut al-Nawawi, pendapat yang sahih dan masyhur ialah sesiapa yang mahu meninggalkan Makkah pada jarak yang mengharuskan qasar solat (2 marhalah) atau kurang daripada itu, sama ada dekat, mahupun jauh, wajib melakukan tawaf wada‘. (Lihat
al-Majmu‘ Syarh al-Muhazzab
, 8/256)
Walaupun begitu, Imam al-Nawawi juga telah menyebut: “Para ulama’ al-Syafi’iyyah berbeza pendapat tentang Tawaf Wada’ apakah termasuk ibadah yang khusus bagi ibadah haji atau merupakan ibadah yang tetap dianjurkan di luar ibadah haji. Dalam hal ini, menurut Imam al-Haramain, bahawa Tawaf Wada’ adalah merupakan ibadah yang khusus bagi ibadah haji, yang membawa maksud, bagi para jemaah haji yang sudah meninggalkan Mekah tidak dianjurkan lagi atau tidak berhak lagi melakukan Tawaf Wada’. Dan menurut al-Baghawi, Abu Said al-Mutawalli dan selainnya berkata, bahawa Tawaf Wada’ itu merupakan ibadah yang tidak khusus bagi ibadah haji. Tetapi tetap diperintahkan bagi seseorang yang hendak meninggalkan kota Mekah yang mendapati jarak yang dibolehkannya melakukan qasar solat, sama ada bagi penduduk Mekah atau selainnya.”  (Lihat
al-Idhah fi Manasik al-Haj wa al-‘Umrah
, hlm. 409)
Tawaf Wada’ ketika Umrah
Kami kemukakan sekali lagi pandangan Imam al-Nawawi melalui kitabnya
al-Majmu’
, beliau antara lain menyebut dua pendapat berkenaan Tawaf Wada’, iaitu:
Pertama
: Wajib. Inilah pendapat Ibnu Abbas dan selainnya.
Kedua
: Tidak wajib. Ini kerana sekiranya wajib, nescaya tidak diharuskan perempuan yang haid meninggalkannya.
Al-Qadhi Abu al-Tayyib dan al-Bandaniji menyatakan hukumnya sunat dan jika ditinggalkan Tawaf Wada’, maka sunat juga membayar dam. Ini juga pendapat Imam al-Syafie berdasarkan
qaul qadim
. (Lihat
al-Majmu’ Syarh al-Muhazzab
, 8/253-254)
Sekalipun begitu, al-Nawawi juga ada menyebutkan bahawa tidak wajib ke atas orang yang sedang bermukim di Makkah, apabila hendak keluar ke Tan‘im melakukan tawaf wada‘ serta tiada dam dikenakan ke atas mereka sekiranya meninggalkan tawaf tersebut. Dalilnya adalah berdasarkan perintah Nabi SAW yang mengarahkan ‘Abd al-Rahman menemani Aisyah untuk keluar berihram di Tan‘im dan tidak meminta mereka untuk melakukan tawaf wada‘ terlebih dahulu. (Lihat
al-Majmu‘ Syarh al-Muhazzab
, 8/257.)
Berdasarkan persoalan di atas, al-Lajnah al-Daimah dalam fatwanya menyebut: “Tawaf wada’ diwajibkan kepada orang yang ingin pulang ke tempat mereka setelah menunaikan haji ke Baitullah, sebagaimana hadith Ibn Abbas R.Anhuma, katanya: “Orang ramai pergi dari mana sahaja mereka berada, tetapi Rasulullah saw bersabda: “Janganlah seseorang daripada kamu pergi sehingga perkara terakhir yang dia lakukan ialah tawaf di Baitullah.” Diriwayatkan oleh Ahmad dan Muslim. Berdasarkan konteks, ini adalah perintah kepada jemaah haji, kerana Rasulullah SAW bersabda pada akhir waktu haji dan mengarahkannya pada jemaah haji.
Adapun orang yang mengerjakan umrah, tidak wajib baginya melakukan tawaf wada’, akan tetapi disunatkan baginya melakukan tawaf di Ka’bah ketika hendak pulang sebagaimana tidak ada dalil wajib untuk melakukan tawaf wada’. Hal ini kerana Rasulullah SAW tidak melakukan tawaf wada’ ketika baginda meninggalkan Makkah setelah menunaikan umrah al-qada’ sebagaimana yang kita ketahui daripada sunnah baginda. (Lihat
Fatawa al-Lajnah al-Daimah
, 11/336)
Dar al-Ifta’ al-Misriyyah dalam fatwanya bernombor  3318 pada tarikh 21 Ogos 2016

ketika ditanya berkenaan hukum tawaf wada’, maka mereka menjawab:

 Para ulama berbeza pendapat berkenaan hukum tawaf wada’ kepada dua pendapat, pendapat pertama ialah ia diwajibkan dan ia merupakan pendapat para fuqaha’ daripada mazhab Hanafi, Hanbali, dan riwayat dari Imam al-Syafi’ie. Kedua: Ia adalah disunatkan dan merupakan pendapat daripada Imam Malik, Dawud (al-Zahiri), Ibn al-Munzir, serta salah satu daripada dua pendapat al-Syafi’ie, dan juga apa yang difatwakan dalam Dar al-Ifta’al-Misriyyah bagi memudahkan jemaah haji dan mengangkat kesulitan bagi mereka.[1]
Syeikh Abdul Aziz bin Baz pula ketika ditanya berkenaan hukum tawaf wada’ ketika umrah, beliau menjawab: “Pendapat yang utama dan yang tepat ialah tawaf wada’ ketika umrah tidaklah wajib, tetapi ia disunatkan. Apabila seseorang itu melakukan tawaf wada’ setelah melakukan umrah, maka itu lebih afdhal dan lebih utama, tetapi sekiranya, dia keluar dari Makkah dan tidak melakukan tawaf wada’, maka tidak dikenakan apa-apa padanya. Adapun ketika haji, maka tawaf wada’ adalah wajib kerana Nabi SAW bersabda:
“Janganlah seseorang daripada kamu pergi sehingga perkara terakhir yang dia lakukan ialah tawaf di Baitullah
”. Sabda Nabi SAW ditujukan kepada orang yang melakukan haji sebagaimana yang disebut oleh Ibn Abbas R.Anhuma:
أُمِرَ النَّاسُ أَنْ يَكُونَ آخِرُ عَهْدِهِمْ بِالْبَيْتِ إِلَّا أَنَّهُ خُفِّفَ عَنْ الْحَائِضِ
Maksudnya:
 “
Manusia diperintahkan agar menjadikan urusan terakhir mereka dengan tawaf sekeliling kaabah, melainkan diberi keringanan kepada wanita yang sedang haid.”
Riwayat al-Bukhari (1755) dan Muslim (3284)
Perempuan yang sedang dalam haid tidak perlu melakukan tawaf wada’, begitu juga dengan perempuan yang berada dalam keadaan nifas. Manakala umrah pula, tidak wajib bagi yang menunaikannya melakukan tawaf wada’, tetapi ia disunatkan.  (Lihat
Fatawa Nur ‘ala al-Darb
, 18/83-84).[2]
Kesimpulan
Berdasarkan kepada perbahasan dan perbincangan di atas, kami menyimpulkan kepada beberapa perkara:
Tawaf wada’ adalah diwajibkan bagi mereka yang menunaikan haji kerana hadith yang diucapkan oleh Rasulullah SAW supaya menjadikan tawaf wada’ sebagai ibadah akhir sebelum meninggalkan Makkah adalah ditujukan kepada jemaah haji ketika peristiwa Hajjatul Wada’.
Tawaf wada’ ketika ingin pulang daripada melakukan umrah adalah sunat, afdhal dan sangat dituntut, tetapi ia tidaklah wajib untuk dilakukan berdasarkan pendapat majoriti ulama’.
Nasihat kami, buat mereka yang telah selesai melakukan umrah dan ingin meninggalkan Makkah dan tidak mempunyai keuzuran yang menghalangnya, maka lakukanlah tawaf wada’. Ini berdasarkan umum hadith Nabi SAW. Walaupun begitu, beberapa perkiraan perlu diambil perhatian seperti jumlah jemaah yang amat ramai di dataran Kaabah atau berlakunya wabak seperti Covid-19 dan lain-lain wabak di samping kemampuan jemaah tersebut daripada segi kesihatan dan daya tahan. Semoga hal ini menjadi asas kepada pertimbangan untuk melakukan tawaf wada’ sama ada ia perlu dilakukan atau tidak.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
[1]
 Lihat

https://www.dar-alifta.org/ar/fatawa/12624/حكم-طواف-الوداع
[2]
 Lihat

https://binbaz.org.sa/fatwas/13575/حكم-طواف-الوداع-في-العمرة%C2%A0هل-يلزم-ام-لا%C2%A0
Bertarikh:19 April 2023 bersamaan 28 Ramadhan 1444H


#1333: Saf Solat Melebihi Kedudukan Imam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum Dato’ Seri, baru-baru ini saya menunaikan umrah dan ziarah pada bulan Ramadhan, kebetulan saya menyewa di Hotel Taibah di hadapan Masjid Nabawi bersebelahan dengan masjid Ghamamah, setiap kali masuk waktu solat, saya menuju ke masjid, dan saya bertambah hairan kerana ramai yang solat di hadapan imam, adakah solat mereka sah?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertamanya, suka kami nyatakan tahniah kepada anda yang amat prihatin kepada persaoalan ini, begitu juga kerana anda tidak mengikut dengan mudah akan telatah untuk meniru sebarang bentuk perbuatan orang ramai.
Keduanya, sikap anda yang bertanya adalah sifat yang terpuji lagi mendapat kefahaman yang jelas berkenaan dengan agama.
Bagi menjawab persoalan di atas, kami nyatakan bahawa asal pada solat jemaah ialah hendaklah makmum berada di belakang imam, bahkan disebut dalam hadith yang diriwayatkan daripada Abu Hurairah RA, Rasulullah SAW bersabda:
إِنَّمَا جُعِلَ الإِمَامُ لِيُؤْتَمَّ بِهِ، فَإِذَا كَبَّرَ فَكَبِّرُوا، وَإِذَا رَكَعَ فَارْكَعُوا، وَإِذَا قَالَ: سَمِعَ اللَّهُ لِمَنْ حَمِدَهُ، فَقُولُوا: رَبَّنَا وَلَكَ الحَمْدُ، وَإِذَا سَجَدَ فَاسْجُدُوا، وَإِذَا صَلَّى جَالِسًا فَصَلُّوا جُلُوسًا أَجْمَعُونَ
Maksudnya:

“Sesungguhnya seseorang imam itu dijadikan supaya diikuti. Oleh itu janganlah kamu melakukan perkara-perkara yang berbeza dengannya.  Apabila dia rukuk, maka rukuklah. Apabila dia membaca ‘Sami’Allahu li man Hamidah’ maka katalah ‘Rabbana wa lak al-Hamd’ . Apabila dia sujud, maka sujudlah. Dan apabila dia solat duduk maka bersolat duduklah kamu semua (dalam jemaah).”
Riwayat al-Bukhari (734), Muslim (414), Abu Dawud (604), Ibn Majah (846) al-Nasaie (921), dan Ahmad (7144)
Imam al-Nawawi menyebut dalam syarahnya, “Pada hadith ini menunjukkan bahawa wajib makmum mengikut imam pada takbir, pada berdiri, pada duduk, pada ruku’ dan pada sujud.” (Lihat
Syarh al-Nawawi ‘ala Sahih Muslim
, 4/132 )
Akan tetapi, permasalah yang dikemukakan oleh saudara seperti di Masjid Nabawi pada musim pengunjung umrah dan ziarah yang terlalu ramai, maka para ulama’ telah memberikan 3 pendapat:
Pertama:
 Sah secara mutlak sekalipun ia dikatakan makruh. Ini adalah pendapat yang masyhur dalam mazhab Malik dan qaul qadim dalam mazhab Syafi’i,
Kedua:
 Tidak sah secara mutlak, inilah mazhab Abu Hanifah dan Syafi’i dan Ahmad yang masyhur daripada dua pendapatnya, in juga adalah mazhab Jumhur Ulama’
Ketiga:
 Ia sah jika bersamanya keuzuran seperti ramainya orang yang amat sangat sehingga tidak mungkin untuk solat jumaat, jenazah atau jemaah melainkan di hadapan imam, maka ketika itu solat adalah sah walaupun di hadapan imam berbanding dia meninggalkan untuk solat.
Ini pendapat sebahagian ulama’ dan satu qaul dalam mazhab Imam Ahmad. Sebahagian menyatakan ia adalah pendapat yang lebih baik kerana kaedah menyebut: Meninggalkan mendahului imam adalah matlamatnya yang termasuk dalam kewajiban daripada kewajiban solat berjemaah, sedangkan kewajiban tersebut gugur dengan sebab keuzuran. Kalaulah kewajipan pada solat itu, maka kewajipan pada jemaah lebih aula untuk gugur kerana hal itu, gugur tuntutan kepada orang yang solat jika lemah daripada berdiri, membaca al-Quran, pakaian,
taharah
 dan lain-lain lagi. Pendapat ini adalah sebagaimana yang disebut oleh Syeikh al-Islam Abu al-Abbas Taqiyuddin Ibn Taimiyah dalam
Fatawa al-Kubra
 (2/331-333)
Syeikh Muhammad bin Soleh al-‘Uthaimin ditanya: Apakah boleh bagi seorang jemaah untuk solat berdiri di hadapan imam, maka beliau menjawab: “Pandangan yang benar ialah wajib bagi imam berdiri di hadapan, dan tidak boleh bagi seorang jamaah berdiri di hadapan imam, kerana imam itu sepatutnya menjadi ikutan dan tempatnya adalah di hadapan. Maka tidak boleh bagi seseorang itu untuk solat di hadapan imam. Nabi SAW pernah bersolat di hadapan para Sahabat R.Anhum. Justeru, berdasarkan hal ini, solat orang yang solat di hadapan imam adalah tidak sah, dan mereka wajib mengulangi solat mereka. Tetapi sebahagian ulama membuat pengecualian dalam kes-kes dharurat, seperti jika masjid itu kecil dan tidak cukup ruang untuk semua orang, dalam hal itu, mereka boleh solat di sebelah kanan dan kiri imam, dan di hadapannya dan di belakangnya, kerana terpaksa. (Lihat
Majmu’ Fatawa Ibn ‘Uthaimin
, 13/44)
Kesimpulan
Berdasarkan perbahasan di atas, kami cenderung kepada
pendapat bahawa dalam situasi seperti di atas, adalah tidak sah solat mereka yang berada di hadapan imam sebagaimana pendapat jumhur ulama’
 kecualilah kesibukan atau
zahmah
 (kesesakan) yang amat keterlaluan dan tiada lagi ruang atau tempat untuk dia solat berjemaah dengan imam. Wallahua’alam.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh:19 April 2023 bersamaan 28 Ramadhan 1444H


#133 Kewajiban Solat Sebelum Isra’ Mikraj

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana kewajiban solat sebelum peristiwa isra’ mikraj?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pengarang kitab
al-Fiqh al-Manhaji
 menyebut: Allah SWT telah memfardhukan beberapa solat atas setiap orang Islam yang
mukallaf,
 iaitu Subuh, Zuhur, Asar, Maghrib dan Isya’.
Kesemua solat lima waktu ini telah disyariatkan pada malam Rasulullah SAW Isra’ ke Baitu al-Maqdis dan Mikraj ke langit. Allah SWT telah memfardhukan 50 solat sehari semalam ke atas Nabi Muhammad SAW dan seluruh umat Islam. Kemudian Allah SWT mengurangkannya kepada lima waktu dan tetap mendapat pahala 50 solat.
Dalam sebuah hadith berkenaan Isra’ dan Mikraj, Rasulullah SAW bersabda:
فُرِجَ عَنْ سَقْفِ بَيْتِى وَأَنَا بِمَكَّةَ، فَنَزَلَ جِبْرِيلُ ثُمَّ أَخَذَ بِيَدِى فَعَرَجَ بِى إِلَى السَّمَاءِ الدُّنْيَا فَفَرَضَ اللَّهُ عَلَى أُمَّتِى خَمْسِينَ صَلاَةً  فَرَاجَعْتُهُ  فَقَالَ: هِىَ خَمْسٌ وَهْىَ خَمْسُونَ، لاَ يُبَدَّلُ الْقَوْلُ لَدَىَّ.
Maksudnya:
 “
Bumbung rumahku terbuka ketika aku berada di Makkah, lalu turun malaikat Jibril. Kemudian dia memegang tanganku lalu membawaku naik ke langit. Maka Allah telah memfardhukan 50 solat ke atas umatku. Lalu aku berulang-alik menemui-Nya, maka Allah menyatakan bahawa lima solat menyamai 50 solat, tidak diubah lagi penyataan itu untukku.
”
[1]
Peristiwa Isra’ telah berlaku 18 bulan sebelum Nabi SAW berhijrah ke Madinah. Oleh itu solat lima waktu yang difardhukan telah memansuhkan solat dua rakaat terdahulu yang telah dilakukan pada setiap pagi dan petang.
[2]
Dalam menjawab persoalan di atas, solat orang Islam sebelum peristiwa Israk Mi’raj ialah dua rakaat pada pagi hari dan dua rakaat pada petang hari. Inilah pendapat al-Harbi.
[3]
 Dan diriwayatkan daripada al-Hasan perkara yang sama pada menafsirkan ayat al-Quran:
وَاذْكُر رَّبَّكَ كَثِيرًا وَسَبِّحْ بِالْعَشِيِّ وَالْإِبْكَارِ
Maksudnya: “
Dan bertasbihlah memuji Allah (dengan mengerjakan sembahyang), pada waktu malam dan pada waktu pagi.”
[4]

[5]
Ibn Rajab al-Hanbali menukilkan bahawa Ibn ‘Abbas berkata: Daripada Sufyan, berkenaan hadis Hiraql, katanya:
يَأْمُرُنَا – يَعْنِي النَّبِيَّ صَلَّى اللَّهُ عَلَيْهِ وَسَلَّمَ – بِالصَّلاَةِ وَالصِّدْقِ وَالْعَفَافِ
Maksudnya: “
Bahawa Nabi Muhammad SAW memerintahkan kami untuk mengerjakan solat, bersikap jujur dan menjaga kehormatan diri
.”
[6]
Riwayat ini menunjukkan bahawa Rasulullah sejak awal telah memerintahkan umatnya untuk solat, bersikap jujur dan menjaga kehormatan diri. Bahkan Baginda SAW sendiri juga melakukan hal yang sama sebelum adanya kewajiban solat lima waktu.
Ditegaskan lagi oleh Ibn Rajab:
“Hadith yang menjelaskan bahawa Nabi SAW mengerjakan solat sebelum peristiwa Isra’ sangatlah banyak didapati.”
[7]
Namun, para ulama berbeza pendapat mengenai bagaimana solat Nabi SAW sebelum peristiwa Isra’. Tetapi yang jelas, dinyatakan bahawa kewajipan solat sudah ada sebelum peristiwa isra’. Ibnu Rajab menyebut: “Ada yang mengatakan bahawa pada awalnya, solat yang diwajibkan ke atas Rasulullah SAW adalah dua rakaat subuh dan dua rakaat waktu malam. Hal ini sepertimana disebut oleh Qatadah:
كَانَ بَدْءُ الصَّلَاةِ رَكْعَتَيْنِ بِالْغَداةِ، وَرَكْعَتَيْنِ بالعَشيِّ
Maksudnya:
“Solat pertama kali dilakukan adalah dua rakaat pada waktu pagi dan dua rakaat pada waktu petang.”
[8]
Wallahu a’lam.
Bertarikh: 17/11/2021 bersamaan 12 Rabiul Akhir 1443H

[1]
 Riwayat al-Bukhari (342) dan Muslim (163)
[2]
 Lihat
al-Fiqh al-Manhaji
, 1/313-314
[3]
 Lihat
Nail al-Autar
, 1/374
[4]
 (Surah Ali Imran: 41)
[5]
 Lihat
Mawahib al-Jalil fi Syarh Mukhtasar Khalil
, 1/379-380
[6]
 Lihat
Fath al-Bari
oleh Ibn Rajab, 2/101;
Dala’il al-Nubuwwah
, 4/379 dan
Musnad Abi ‘Awanah
, 4/270
[7]
 Lihat
Fath al-Bari
oleh Ibn Rajab, 2/102
[8]
 Lihat
al-Sunan al-Kubra
 oleh al-Baihaqi, 1/529;
Tafsir Ibn Rajab al-Hanbali
, 2/599;
al-Jami’ li Ahkam al-Quran
, 17/168 dan
al-Durr al-Manthur,
1/426


#1334: Orang Yang Mahir Baca al-Quran Berimamkan Orang Yang Teruk Bacaannya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum seorang yang mahir al-Quran solat dibelakang imam yang teruk bacaan al-Qurannya sehingga menghilangkan fokusnya pada solat? Mohon pencerahan.

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sesungguhnya bagi setiap orang yang mengimamkan solat, hendaklah membaca al-Fatihah dan al-Quran dengan penuh tartil dan bertajwid di dalam solat. Hal ini sebagaimana firman Allah SWT:
وَرَتِّلِ ٱلۡقُرۡءَانَ تَرۡتِيلًا
Maksudnya:
 “
Dan bacalah al-Quran itu dengan perlahan-lahan.”
(Surah al-Muzammil: 4)
Syeikh al-Tantawi di dalam tafsirnya
al-Wasit
 menyebutkan yang dimaksudkan dengan ‘وَرَتِّلِ ٱلۡقُرۡءَانَ تَرۡتِيلًا’ itu adalah membaca dengan suara yang merdu, dengan khusyu’ dan tadabbur serta beriltizam dengan bacaan yang sempurna lagi sahih dengan melihat kepada makhraj-makhraj hurufnya, waqafnya, hukum mad, izhar, ikhfa’ dan sebagainya. (Lihat
Tafsir al-Wasit
, 15/155)
Selain itu, imam yang dipilih untuk mengimamkan solat hendaklah yang paling baik bacaan al-Qurannya sebagaimana riwayat daripada Abu Mas’ud al-Ansari RA bahawa Rasulullah SAW bersabda:
يَؤُمُّ الْقَوْمَ أَقْرَؤُهُمْ لِكِتَابِ اللَّهِ فَإِنْ كَانُوا فِي الْقِرَاءَةِ سَوَاءً فَأَعْلَمُهُمْ بِالسُّنَّةِ فَإِنْ كَانُوا فِي السُّنَّةِ سَوَاءً فَأَقْدَمُهُمْ هِجْرَةً فَإِنْ كَانُوا فِي الْهِجْرَةِ سَوَاءً فَأَقْدَمُهُمْ سِلْمًا
Maksudnya:

Yang menjadi imam kepada sesebuah kaum itu adalah mereka yang paling mahir terhadap Kitab Allah (al-Quran). Sekiranya mereka setanding dalam bacaan maka (dahulukan) yang paling berilmu tentang al-Sunnah (untuk menjadi imam). Sekiranya pengetahuan mereka terhadap Sunnah itu sama maka yang menjadi imam adalah mereka yang paling awal berhijrah. Sekiranya mereka sama dalam berhijrah pula dahulukanlah mereka yang paling awal memeluk agama Islam.
Riwayat Muslim (673)
Imam al-Nawawi dalam mensyarahkan hadis ini menyebut : “
Sesungguhnya individu yang paling warak didahulukan ke atas orang yang faqih dan lebih mahir tentang al-Quran. Ini kerana tujuan dari menjadi imam itu akan terhasil lebih banyak dari orang yang warak berbanding selainnya
.” (Lihat
Syarh al-Nawawi ‘ala Sahih Muslim
, 5/173).
Hadith ini menunjukkan bahawa mereka yang dipilih menjadi imam adalah mereka yang paling wara’, yang paling baik bacaannya, yang paling faqih dan seumpamanya.
Ibn Qudamah berkata: “Turutan untuk mendahulukan menjadi imam ini adalah galakan dan anjuran, bukannya syarat dan kewajipan dan kami tidak mengetahui akan perbezaan pendapat padanya. Sekiranya yang didahulukan itu yang rendah turutannya, maka ia diharuskan kerana perkara ini melibatkan adab dan juga galakan. (Lihat
al-Mughni
, 3/17)
Kesahihan Solat Di Belakang Imam Yang Bacaan Al-Qurannya Teruk
Sekiranya imam itu melakukan kesalahan pada surah al-Fatihah yang mengubah makna ayat, sama ada kesalahan itu pada huruf, atau pada harakat seperti membaca “أَنْعَمْتَ” dengan baris depan pada huruf ta’ “أَنْعَمْتُ”, maka batallah solatnya dan wajib baginya membetulkan bacaannya dan mempelajari cara bacaan surah al-Fatihah dengan cara yang betul. Namun begitu, sekiranya dia sudah belajar dan bersungguh-sunguh untuk belajarnya, tetapi tidak mampu untuk mengubah kesalahannya itu, maka solatnya itu hanya sah untuk dirinya sahaja dan dan dia tidak boleh sesekali menjadi imam di dalam solat. Sekiranya dia menjadi imam juga dalam keadaan surah al-Fatihahnya salah dan dia menyedarinya, maka tidak sah solat orang yang mengikutinya sebagaimana pendapat jumhur ulama’. Makmum perlulah mufaraqah daripada mengikuti imam tersebut.
Hal ini kerana membaca al-Fatihah merupakan salah satu daripada rukun qauli dalam solat. Solat tidak sah jika tidak membaca surah al-Fatihah. Hal ini berdasarkan sabda Nabi SAW:
لاَ صَلاَةَ لِمَنْ لَمْ يَقْرَأْ فِيهَا بِفَاتِحَةِ الْكِتَابِ
Maksudnya:
 “Tidak ada solat (tidak solatnya) bagi sesiapa yang tidak membaca di dalamnya surah al-Fatihah.”
Riwayat Ibnu Majah (828)
Dalam menjelaskan hadith ini, Imam al-Nawawi menyebut:
“Membaca al-Fatihah bagi yang mampu untuk membacanya merupakan kefardhuan dan rukun yang mana tidak diterjemahkan kepada bahasa selain dari bahasa arab dan juga tidak boleh diganti dengan bacaan yang lain daripada al-Quran. Ia juga wajib dibaca pada kesemua solat sama ada solat fardhu mahupun solat sunat.”
(Lihat
al-Majmu’ Syarh al-Muhazzab
, 3/283)
Namun begitu, sekiranya kesalahan pada surah al-Fatihah yang dibaca oleh imam tersebut merupakan kesalahan yang tidak mengubah makna seperti Membaca tanpa dengung, pendek dan panjang pada harakat mad, tiada qalqalah dan sebagainya yang tak mengubah makna, maka solatnya dan mereka yang mengikutinya itu sah.
Seorang Yang Mahir Membaca al-Quran Solat Dibelakang Imam Yang Teruk Bacaannya
Sebagaimana yang kami katakan bahawa sekiranya, seseorang imam itu melakukan kesalahan bacaan al-Quran pada surah al-Fatihah yang tidak mengubah maknanya, maka solatnya dan mereka yang mengikutinya itu sah.
Namun begitu, adalah lebih baik bagi seseorang yang mahir membaca al-Quran untuk mengimamkan solat berjemaah selagi mana di tempat tersebut tidak ada imam rawatib yang dilantik. Hal ini kerana menurut syara’, orang yang perlu didahulukan menjadi imam adalah orang yang paling baik bacaan al-Qurannya, yang mengetahui hukum hakam solatnya, yang paling baik dalam mengamalkan sunnahnya. Tetapi sekiranya terdapat pertikaian dalam hal ini, hendaklah ia diadili oleh orang yang alim dan mempunyai hikmah yang diterima oleh orang ramai. Solat berjemaah yang disyariatkan untuk menyatukan hati, tidak boleh menjadi punca perpecahan dan perselisihan faham, yang menjadi punca kehancuran.
Sekiranya imam tidak mampu membaca al-Fatihah dengan baik, maka tidak seharusnya dia mengimamkan solat pada keadaan biasa, selagi mana ada di kalangan orang yang solat itu yang boleh membaca al-Fatihah dan al-Quran dengan lebih baik.
Syeikh Muhammad bin Soleh al-Uthaimin ketika ditanya tentang imam masjid yang membaca al-Quran dengan teruk dan salah, maka beliau menjawab: “Sekiranya dia seorang imam rawatib di masjid tersebut, maka hendaklah dimaklumkan kepada pihak yang bertanggungjawab dalam melantik imam terhadap keadaan imam tersebut supaya mereka boleh menggantikan imam tersebut. Sekiranya dia bukanlah imam rawatib di masjid itu, maka tidak boleh ahli-ahli masjid itu mengikuti solatnya, kerana Rasulullah SAW bersabda:
Yang menjadi imam kepada sesebuah kaum itu adalah mereka yang paling mahir terhadap Kitab Allah (al-Quran). Sekiranya mereka setanding dalam bacaan maka (dahulukan) yang paling berilmu tentang al-Sunnah (untuk menjadi imam).
(Lihat
Majmu’ Fatawa,
 15/157)
Kesimpulan
Sebagai kesimpulan, kami menyatakan bahawa seorang yang mahir membaca al-Quran itu boleh terus solat dibelakang imam yang kurang baik bacaannya selagimana kesalahan yang dilakukan pada perkara wajib seperti bacaan surah al-Fatihah tidak mengubah makna, maka solatnya itu tetap sah dan wajib dikuti. Hal ini sebagaimana riwayat daripada Abu Hurairah RA, Rasulullah SAW bersabda:
إِنَّمَا جُعِلَ الإِمَامُ لِيُؤْتَمَّ بِهِ، فَإِذَا كَبَّرَ فَكَبِّرُوا، وَإِذَا رَكَعَ فَارْكَعُوا، وَإِذَا قَالَ: سَمِعَ اللَّهُ لِمَنْ حَمِدَهُ، فَقُولُوا: رَبَّنَا وَلَكَ الحَمْدُ، وَإِذَا سَجَدَ فَاسْجُدُوا، وَإِذَا صَلَّى جَالِسًا فَصَلُّوا جُلُوسًا أَجْمَعُونَ
Maksudnya:

Sesungguhnya seseorang imam itu dijadikan supaya diikuti. Oleh itu janganlah kamu melakukan perkara-perkara yang berbeza dengannya.  Apabila dia rukuk, maka rukuklah. Apabila dia membaca ‘Sami’Allahu li man Hamidah’ maka katalah ‘Rabbana wa lak al-Hamd’ . Apabila dia sujud, maka sujudlah. Dan apabila dia solat duduk maka bersolat duduklah kamu semua (dalam jemaah).
Riwayat al-Bukhari (734) dan Muslim (414)
Imam al-Nawawi menyebut dalam syarahnya, “
Pada hadith ini menunjukkan bahawa wajib makmum mengikut imam pada takbir, pada berdiri, pada duduk, pada ruku’ dan pada sujud
.” (Lihat
Syarh al-Nawawi ‘ala Sahih Muslim
,4/132 )
Namun, adalah lebih baik bagi seorang yang mahir dan baik bacaan al-Qurannya untuk menjadi imam dalam solat jemaah selagi mana di tempat tersebut tidak ada imam rawatib yang dilantik sebagai imam rasmi sebagaimana yang diajar oleh Rasulullah SAW bahawa orang yang paling layak menjadi imam kepada sesebuah kaum itu adalah mereka yang paling mahir terhadap bacaan al-Quran dan faqih dalam hukum-hakam solat.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh:19 April 2023 bersamaan 28 Ramadhan 1444H


#1335: Perlukah Jaga Tajwid Jika Baca al-Quran Secara Perlahan?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah membaca al-Quran dengan suara perlahan seperti dalam solat atau selainnya memerlukan untuk dibaca dengan tajwid? Mohon pencerahan.

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Tajwid dari sudut istilah ialah memberikan atau meletakkan setiap satu huruf apa yang patut baginya (haknya) dari segi sifat-sifat huruf seperti menyatakan atau menyembunyikan, dan juga apa yang dimestikan baginya dari segi apa yang terhasil daripada sifat-sifat itu seperti tebal, nipis dan sebagainya. (Lihat
al-Mausu’ah al-Fiqhiyyah al-Kuwaitiyyah
, 10/177).
Menurut Kamus Dewan Edisi Keempat, tajwid bermaksud ilmu atau hukum yang berkaitan dengan lafaz atau sebutan yang betul dan tepat dalam bacaan al-Quran.[1]
Ibn al-Jazari berkata: Kewajipan membaca tajwid ini adalah adalah pada mereka yang mampu kerana Allah SWT menurunkan kitab-Nya al-Quran kepada Nabi-Nya SAW sehingga ia sampai kepada kita secara mutawatir dengan bertajwid. Manakala bagi sesiapa yang tidak memperelokkan dan memperbetulkan bacaan al-Qurannya, sedangkan dia mampu, maka dia telah berdosa dan telah melakukan maksiat. (Lihat
Syarh Toyyibah al-Nasyr li Ibn al-Jazariyy
, hlm.35)
Ibn al-Jazari berkata lagi bahawa tajwid adalah perhiasan bagi bacaan al-Quran, iaitu memberikan hak pada huruf-huruf mereka dan susunan mereka berdasarkan kedudukan mereka, dan meletakkan atau memulangkan huruf pada tempat keluar makhrajnya dan melampirkannya dengan apa yang seumpamanya, dan membetulkan lafaznya, dan melembutkan sebutannya berdasarkan kepada bentuknya, dan juga keadaannya, tanpa berlebihan dan juga menguranginya. (Lihat
al-Nasyru fi al-Qira’at al-‘Asyr
; 1/212)
Membaca Al-Quran Dengan Suara Perlahan Dengan Bertajwid atau tidak?
Sesungguhnya bagi setiap pembaca al-Quran, hendaklah membaca al-Quran dengan tartil dan bertajwid dengan kadar yang wajib baginya samaada ia dibaca dengan perlahan ataupun dengan kuat. Hal ini sebagaimana firman Allah SWT:
وَرَتِّلِ ٱلۡقُرۡءَانَ تَرۡتِيلًا
Maksudnya:
 “
Dan bacalah al-Quran itu dengan perlahan-lahan.”
(Surah al-Muzammil: 4)
Syeikh al-Tantawi di dalam tafsirnya
al-Wasit
 menyebutkan yang dimaksudkan dengan ‘وَرَتِّلِ ٱلۡقُرۡءَانَ تَرۡتِيلًا’ itu adalah membaca dengan suara yang merdu, dengan khusyu’ dan tadabbur serta beriltizam dengan bacaan yang sempurna lagi sahih dengan melihat kepada makhraj-makhraj hurufnya, waqafnya, hukum mad, izhar, ikhfa’ dan sebagainya. (Lihat
Tafsir al-Wasit
, 15/155)
Terdapat perbezaan pandangan ulama’ terdahulu bersama ulama’ kontemporari, di mana ulama’ terdahulu mewajibkan orang Islam untuk membaca al-Quran dengan bertajwid dan berdosa sekiranya meninggalkannya, dan asas tajwid ini adalah yang berkaitan dengan penjagaan huruf (dari sudut yang boleh mengubah struktur ayat dan juga maknanya) atau yang berkaitan selain darinya seperti hukum
idgham
,
idzhar
 dan sebagainya.
Dalam
al-Mausu’ah al-Fiqhiyah
 menyatakan: “Ulama’ qiraat dan tajwid yang terdahulu berpendapat bahawa kesemua usul dalam tajwid adalah wajib dan berdosa bagi sesiapa yang meninggalkannya sama ada ia berkait dengan penjagaan huruf daripada mengubah struktur ayat ataupun merosakkan maknanya atau yang berkaitan selain daripadanya yang disebut oleh para ulama’ dalam kitab-kitab tajwid seperti idgham dan seumpamanya. )Lihat
al-Mausu’ah al-Fiqhiyyah al-Kuwaitiyyah
, 10/179)
Ibn al-Jazari menukilkan daripada Imam Nasr al-Syairazi: Mengamalkan bacaan tajwid adalah wajib dalam membaca al-Quran. Dan wajib bagi pembaca al-Quran untuk membaca al-Quran dengan bacaan yang benar. (Lihat
al-Nasyr fi al-Qira’at al-‘Asyr
, 1/112)
Namun, ulama’ masa kini memperincikan lebih lagi kepada wajib
syar’ie
dan wajib
sina’ie
. Wajib
syar’ie
 di sini adalah kewajipan mempelajari asas tajwid yang jika ditinggalkan boleh membawa kepada perubahan makna atau kerosakan pada makna. Adapun wajib
sina’ie
 pula adalah apa yang diwajibkan ke atas ahli ilmu tersebut untuk menyempurnakan lagi bacaan al-Quran, dan ia adalah sepertimana yang disebut oleh para ulama’ dalam kitab-kitab tajwid seperti
idgham
,
ikhfa’
 dan sebagainya, dan jenis ini jika ia ditinggalkan daripada mempelajarinya tidaklah berdosa. )Lihat
al-Mausu’ah al-Fiqhiyyah al-Kuwaitiyyah
, 10/179)
Syeikh ‘Ali al-Qari berkata: Maka hendaklah meraikan semua kaedah-kaedah makhraj huruf dan sifatnya secara wajib pada perkara yang boleh mengubah struktur ayat atau merosakkan makna, dan dianjurkan pada apa yang dapat mengelokkan lafaz dan sebutan ketika membacanya. (Lihat
al-Minah al-Fikriyyah fi Syarh al-Muqaddimah al-Jazariyyah,
 hlm.112)
Justeru, pendapat yang terpilih dalam kalangan ulama’ berkenaan bahawa yang diwajibkan bagi pembaca al-Quran berdasarkan hukum syara’ ialah dengan memelihara lafaz huruf-huruf itu, dan mengeluarkannya daripada makhrajnya, tanpa menggantikan satu huruf dengan huruf yang lain, dan bacaannya itu tidak mengubah makna, atau struktur kalimah atau ayat. Selain daripada itu, maka ia tidak wajib menurut syara’, tetapi ia dianjurkan dan digalakkan seperti memerdukan bacaan al-Quran dan melagukannya.
Berdasarkan persoalan di atas, hukum tajwid tetap perlu diamalkan bagi pembaca al-Quran yang membacanya secara perlahan sama ada dalam solat ataupun diluar solat. Hal ini kerana al-Quran mesti dibaca dengan betul dan tepat daripada sudut lafaznya, makhrajnya dan seumpamanya.
Kesimpulan
Sebagai kesimpulan, al-Quran yang dibaca secara perlahan sama ada di dalam solat ataupun diluar solat, perlu dibaca dengan bertajwid dengan penjagaan yang paling asasnya ialah dengan menjaga hurufnya, mengeluarkan huruf daripada makhrajnya, menjaga mad dan idghamnya, serta menjaga lafaznya daripada merosakkan makna ayat tersebut.
Wallahua’lam.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
[1]
 Lihat

https://prpm.dbp.gov.my/cari1?keyword=tajwid
Bertarikh:19 April 2023 bersamaan 28 Ramadhan 1444H


#1337: Sunatkah Idhtiba’ Ketika Tawaf Wada’?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah disunatkan melakukan idhtiba’ ketika melakukan tawaf wada’?

Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Idhtiba’ (اضطباع) ialah seseorang lelaki yang berihram dengan meletakkan kain selendang yang dipakainya di bawah ketiak kanan dan kemudian melemparkan hujung kain tersebut ke sebelah tengkuk kiri dan membiarkan bahu kanannya terbuka. (Lihat
al-Mausu’ah al-Fiqhiyyah
, 5/109)
Dalam
al-Taqrirat al-Sadidah
,
Idhtiba’
adalah meletakkan kain ihram yang dipakainya di bawah ketiak kanan dan kemudian melemparkan hujung kain tersebut ke sebelah tengkuk kiri dan membiarkan bahu kanan terbuka. Hukumnya adalah sunat di sisi mazhab Syafie (Lihat
al-Taqrirat al-Sadidah
,
hlm. 482).
Hukum idhtiba’ adalah sunat (mustahab) sebagaimana riwayat daripada Ibn Ya’la meriwayatkan daripada bapanya bahawa:
أَنَّ النَّبِيَّ صلى الله عليه وسلم طَافَ بِالْبَيْتِ مُضْطَبِعًا وَعَلَيْهِ بُرْدٌ
Maksudnya:

“Nabi SAW melakukan tawaf di Baitullah dalam keadaan beridhtiba‘ dan Baginda memakai Burd (sejenis pakaian).”
Riwayat al-Tirmizi (859)
Al-Mubarakfuri ketika mensyarahkan hadis di atas menukilkan daripada al-Qari yang menyatakan,
idhtiba‘
 dan
ramal
(berlari-lari anak) adalah disunatkan pada setiap tawaf yang selepasnya dilakukan sa‘ie. Selain itu,
idhtiba‘
juga adalah disunatkan pada setiap pusingan berbeza halnya dengan
ramal
. Selain daripada itu,
idhtiba‘
tidak disunatkan pada selain tawaf, dan apa yang dilakukan oleh orang awam iaitu dengan beridhtiba‘ ketika bermulanya ihram semasa haji atau umrah adalah sesuatu yang tiada asal baginya, bahkan dimakruhkan semasa solat. (Lihat
Tuhfah al-Ahwazi,
3/506).
Manakala perkataan
Ramal
 yang dimaksudkan adalah merujuk kepada perbuatan seseorang itu bersegera dalam berjalan atau berjalan dengan laju semasa tawaf serta bergoncang kedua bahunya. Perbuatan
Ramal
 ini adalah di antara perkara sunat dalam tawaf dan disunatkan pada tiga pusingan tawaf yang pertama yang terdapat sa’ie selepasnya. Inilah pendapat majoriti para fuqaha dan mereka turut menyatakan bahawa perbuatan
Ramal
 ini hanyalah disunatkan kepada golongan lelaki sahaja dan bukannya orang perempuan.
Daripada Ibn Abbas R.Anhuma, katanya:
أَنَّ رَسُولَ اللَّهِ صلى الله عليه وسلم وَأَصْحَابَهُ اعْتَمَرُوا مِنَ الْجِعْرَانَةِ فَرَمَلُوا بِالْبَيْتِ وَجَعَلُوا أَرْدِيَتَهُمْ تَحْتَ آبَاطِهِمْ قَدْ قَذَفُوهَا عَلَى عَوَاتِقِهِمُ الْيُسْرَى
Maksudnya:

“Rasulullah SAW dan para sahabatnya melakukan umrah dari Ji‘ranah, maka mereka melakukan ramal (berlari-lari anak) mengelilingi al-Bait (Kaabah) dan memasukkan pakaian ihram mereka di bawah ketiak mereka (sebelah kanan), dan melemparkan hujungnya (iaitu yang datang dari bawah ketiak kanan) ke atas bahu kiri mereka.”
Riwayat Abu Dawud (1884)
Sebagaimana yang saya nukilkan daripada
Hasyiah al-Idhah
oleh Ibn Hajar al-Haitami, makruh meninggalkan
idhtiba’
dan
ramal
bagi orang yang mengerjakan tawaf (pada tiga pusingan pertama) tanpa keuzuran seperti yang dinaskan oleh Imam Syafi’i. (Lihat
al-Taudhih Syarh al-Idhah fi Manasik al-Hajj wa al-’Umrah,
hlm. 174).
Tawaf yang dituntut untuk melakukan
Idhtiba’
Idhtiba’
 dan
ramal
 hanya disunatkan pada tawaf umrah dan tawaf Qudum bagi yang mereka yang melaksanakan haji ifrad dan qiran. Adapun pada selain daripada kedua tawaf ini, maka
idhtiba’
 dan
ramal
tidak disyari’atkan. Bahkan tawaf
ifadhah
 (tawaf haji) tidak ada
idhtiba’
 dan
ramal
, sama ada ia dilakukan dalam keadaan berihram atau tidak.
Diriwayatkan daripada Ibn Abbas R.Anhuma, katanya:
أَنَّ النَّبِيَّ صَلَّى اللَّهُ عَلَيْهِ وَسَلَّمَ لَمْ يَرْمُلْ فِي السَّبْعِ الَّذِي أَفَاضَ فِيهِ
Maksudnya:
 “
Nabi SAW tidak melakukan ramal pada ketujuh putaran dalam tawaf ifadhah”.
Riwayat Abu Dawud (2001)
Idhtiba’
 dan
ramal
 ini saling berkait, jika disyariatkan
ramal
 maka disyariatkan juga
idhtiba’
, jika tidak ada
ramal,
maka tidak adalah
idhtiba’
.
Imam al-Nawawi berkata: “
Idhtiba’
 ini tidak dapat dipisahkan dengan
ramal
, pada saat dihukumkan sebagai sunat
ramal
 maka demikian juga dengan
idhtiba’
, dan jika
ramal
 tidak disunatkan maka
idhtiba’
 juga demikian — yakni tidak disunatkan. Sekiranya ada perbezaan pendapat, maka perbezaan tersebut juga terjadi pada
ramal
 dan
idhtiba’
, dan tidak ada perbezaan pendapat dalam hal ini. (Lihat
al-Majmu’ Syarh al-Muhazzab
, 8/43)
Beliau juga berkata: “
Ramal
 dan
idhtiba’
 itu berbeza dalam satu perkara sahaja, iaitu
idhtiba’
 itu disunatkan pada tujuh kali pusingan tawaf, adapun
ramal
 hanya disunatkan pada tiga pusingan pertama sahaja, dan pada empat pusingan seterusnya dilakukan dengan berjalan biasa”. (Lihat
al-Majmu’ Syarh al-Muhazzab
, 8/20)
Selain itu, Ibn Qudamah juga ada menyebutkan bahawa disunatkan
idhtiba’
 dan
ramal
 pada tawaf umrah dan tawaf Qudum. Lalu beliau menyatakan, t
idak disunatkan
ramal
 dan
idhtiba’
 ketika tawaf kecuali pada apa yang telah kami sebutkan (tawaf umrah dan tawaf qudum). Hal ini kerana Nabi SAW dan para sahabat Baginda hanya melaksanakan
ramal
 dan
idhtiba’
 pada keadaan tersebut. (Lihat
al-Mughni,
 5/221).
Al-Lajnah al-Daimah dalam fatwanya menyebut: “Disunatkan untuk melakukan
idhtiba’
 pada semua pusingan ketika tawaf Qudum secara khusus, sebagaimana juga disyari’atkan
 ramal
 pada tiga pusingan pertama pada saat tawaf Qudum bagi jemaah haji dan umrah.” (Lihat
Fatawa al-Lajnah al-Daimah
, 11/225)
Idhtiba’ ketika tawaf wada’
Berdasarkan persoalan di atas, tawaf wada’ tidak disunatkan untuk dilakukan
idhtiba’
 padanya kerana ia tidak termasuk dalam tawaf yang dituntut untuk melakukan
idhtiba’
seperti tawaf umrah dan tawaf qudum (hal ini jika seseorang itu tawaf wada’ dalam keadaan memakai ihram).
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh:19 April 2023 bersamaan 28 Ramadhan 1444H


#1350: Nak Solat Tarawih, Tapi Belum Habis Qadha’ Solat Fardhu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ada satu soalan. Benarkah kalau kita belum habis lakukan solat qada untuk solat-solat yang wajib kita tertinggal atau tinggalkan, kita tidak layak untuk kerjakan solat sunat seperti solat tarawih?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Jika kita pernah terlalai daripada menunaikan solat fardu, maka hendaklah kita menggantikan solat-solat fardu itu semampu kita kerana itu dikira hutang yang wajib kita langsaikan. Sabda Rasulullah SAW:
فَدَيْنُ اللَّهِ أَحَقُّ أَنْ يُقْضَى
Maksudnya: “
Maka adalah hutang kepada Allah itu lebih berhak untuk dilangsaikan.”
Riwayat Bukhari (1953) dan Muslim (1148).
Qada’ solat fardhu adalah wajib berdasarkan nas di atas, bahkan tuntutan solat adalah amat serius. Dengan sebab itu, Rasulullah SAW bersabda:
Daripada Abdullah bin Buraidah, daripada ayahnya R.Anhuma bahawa Rasulullah SAW bersabda:
العَهْدُ الَّذِي بَيْنَنَا وَبَيْنَهُمُ الصَّلَاةُ، فَمَنْ تَرَكَهَا فَقَدْ كَفَرَ
Maksudnya: “
Batasan antara kita (orang Islam) dan mereka (orang kafir) ialah solat, maka barangsiapa yang meninggalkan solat maka dia telah kafir.”
Riwayat Tirmizi (2621), Ahmad (22987), Ibnu Majah (1079) dan Nasa’ie (463)
Dikatakan bahawa Rasulullah SAW bersabda:
مَنْ تَرَكَ الصَّلَاةَ فَلَا دِينَ لَهُ، وَالصَّلَاةُ عِمَادُ الدِّينِ
Maksudnya:
“Barangsiapa yang meninggalkan solat maka hilanglah agama pada dirinya kerana solat itu tiang agama.”
Hadis riwayat al-Baihaqi (255) dalam Syu`ab al-Iman
Al-‘Allamah Sayyid ‘Abd al-Rahman bin Muhammad bin Husain bin ‘Umar Ba ‘Alawi al-Hadhrami daripada Habib ‘Abdullah al-Haddad yang menjelaskan, bagi kelompok yang meninggalkan solat tanpa uzur syar’ie, kewajipan untuk qadha’ itu boleh ditunda (tidak dituntut segera), sesuai dengan kemampuan dan tanpa menyempitkan, asalkan tidak sampai ke tahap bermudah-mudahan.
Habib ‘Abdullah al-Haddad berdalilkan hadith:

بُعِثْتُ بِالْحَنِيفِيَّةِ السَّمْحَةِ
Maksudnya:
“Aku telah diutuskan dengan agama yang lurus lagi mudah.”
Riwayat Ahmad (22291)
Sabda Nabi SAW:
يَسِّرُوا وَلَا تُعَسِّرُوا
Maksudnya:
“Permudahkan, usah persulitkan.”
Riwayat al-Bukhari (69)
Al-‘Allamah Sayyid ‘Abd al-Rahman bin Muhammad bin Husain bin ‘Umar Ba ‘Alawi al-Hadhrami mengulas dengan katanya, “Pendapat ini, seperti yang kamu lihat, lebih utama dari pada apa yang dikatakan fuqaha’ berkenaan kewajiban mengerahkan seluruh masa untuk mengqadha’ selain waktu yang diperlukan untuk dirinya dan keluarga yang wajib ditanggungnya, kerana pendapat tersebut mempunyai kesulitan yang amat sangat,” (Lihat
Bughyah al-Mustarsyidin
, 2/51)
Seperkara lagi, solat sunat boleh dibahagikan kepada dua iaitu
zawat al-asbab
 dan bukan
zawat al-asbab.
Guru kami Syeikh Muhammad bin Muhammad al-Mukhtar al-Syinqiti menjelaskan, solat sunat yang dikira zawat al-asbab ini adalah kerana sebab yang datang sebelumnya, dan bukan datang kemudian. Beliau membawakan juga pandangan Imam al-Nawawi dan Ibn Qudamah dalam perkara ini.
Solat sunat yang mempunyai sebab (zawat al-asbab) adalah seperti solat tahiyyat al-masjid, solat gerhana, solat istisqa’, solat sunat Hari Raya dan lain-lain.
Solat sunat yang tidak mempunyai sebab contohnya solat sunat mutlak. Maka, qadha’ solat wajib didahulukan berbanding solat yang tidak dikira zawat al-asbab.
Kesimpulannya, solat yang ditinggalkan wajib untuk diqadha’ dan itulah yang wajar diutamakan. Usahlah ibadah sunat dilakukan melebihi qadha’ solat yang merupakan kewajiban.
Dalam masa yang sama, boleh untuk dilakukan solat-solat sunat sebagaimana fatwa yang dinukilkan oleh al-‘Allamah Sayyid ‘Abd al-Rahman bin Muhammad bin Husain bin ‘Umar Ba ‘Alawi al-Hadhrami dengan syarat, kelonggaran tersebut tidaklah menyebabkan seseorang itu bermudah-mudahan dengan kewajiban qadha’ solat.
Kami berpandangan bahawa menyegerakan qada solat fardu itu adalah keutamaan bagi saudara dalam hal ibadat namun dibenarkan bagi saudara melakukan solat sunat yang bersebab contohnya solat Dhuha dan Tahiyyatul Masjid. Juga digalakkan agar saudara memperbanyakkan bersedekah dan berbudi kepada manusia. Semoga Allah mengampuni dan merahmati kita semua.
Kami akhiri perbincangan ini dengan mengajak untuk marilah sama-sama kita berdoa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Surah Ibrahim (41-42)
Bertarikh:19 April 2023 bersamaan 28 Ramadhan 1444H


#1338: Halau Dari Rumah Dikira Talak?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ingin bertanya jika suami saya berkata “Aku tak nak tengok muka kau!” atau “Kau berambus dari rumah ni!”, banyak kali suami saya halau keluar dari rumah dia, dan hari ini dia berkata “Aku akan lepaskan kau,” adakah ia bermaksud sudah jatuh talak?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan ini, seperti yang kami terangkan terlebih dahulu, lafaz talak terbahagi kepada dua seacra
kinayah
atau
majaz
dan keduanya secara
sarih
atau hakikat. Adapun secara
sarih
atau hakikat seperti lafaz cerai, berpisah, dan beberapa kalimat yang lain yang memberi makna talak, maka ia adalah talak tanpa syak lagi dan tanpa perlu ada niat.
Sebaliknya, jika lafaz
kinayah
atau
majaz
 contohnya, kata lelaki pada isterinya: “Kamu bebas daripada aku!” atau “Pergilah ke ahli keluarga engkau” dan selainnya. Jika dia berniat menceraikan isterinya dengan lafaz-lafaz tersebut, jatuh talak mengikut bilangan yang diniatkan, dan terjatuh talak satu jika dia tidak menetapkan bilangan talak. Ulama’ Syafie juga meletakkan syarat untuk terjatuhnya talak dengan lafaz
kinayah
 adalah lafaz tersebut mestilah berserta niat, bukan sebelum lafaz atau selepas lafaz. (
Lihat
Mughni Al-Muhtaj
, 4/462
)
Justeru, berdasarkan pengamatan kami, dalam hal ini termasuk dalam
kinayah
 yang memerlukan kepada niat. Jika si suami berniat untuk menceraikannya maka jatuhlah talak. Sebaliknya, jika tidak, maka tidak jatuh talak.
Saya suka nyatakan, janganlah mempermainkan isu talak kerana ia perkara halal yang paling dibenci oleh Allah SWT. Daripada Ibn Umar RA, bahawa Nabi SAW bersabda:
أَبْغَضُ الْحَلَالِ إِلَى اللَّهِ الطَّلَاقِ
Maksudnya:
“Perkara halal yang paling dimurkai Allah adalah talak.”
Riwayat Abu Daud (2178) dan Ibn Majah (2018)
Begitu juga, sama ada kita bersungguh atau bergurau ia juga boleh menyebabkan berlakunya talak. Diriwayatkan oleh Abu Hurairah RA, Rasulullah SAW bersabda:
ثَلَاثٌ جَدُّهنَّ جَدٌّ وَهَزْلُهُنَّ جَدٌّ: النِكَاحُ، وَالطَلَاقُ، وَالرَّجْعَةُ
Maksudnya:
“Tiga perkara yang seriusnya dianggap bersungguh-sungguh dan gurauannya juga dianggap bersungguh-sungguh: nikah, cerai, rujuk semula.”
Riwayat Abu Daud (2194)
Bagi mendapat kepastian, silalah rujuk ke mahkamah Syariah yang terdekat dengan anda kerana keyakinan kepada keputusan yang diperoleh dari hakim adalah bersifat muktamad. Seperti kaedah yang sering kami nyatakan:
حُكْمُ الْحـَاكِمِ يَرْفَعُ الخِلَافَ
Maksudnya:
“Keputusan hakim (yakni pemerintah) mengangkat khilaf.”
Marilah sama-sama kita berdoa kepada Allah SWT:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“
Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
(Surah al-Furqan: 74)
Bertarikh:19 April 2023 bersamaan 28 Ramadhan 1444H


#1351: Imam Solat Witir Tiga Rakaat Sekaligus, Makmum Niat Lain

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ada satu soalan. Saya belajar di Mesir, ketika solat tarawih saya solat tarawih 8 rakaat 3 witir, tapi tadi imam solat witir 3 rakaat sekaligus sedangkan saya berniat 2 rakaat witir, jadi apakah perlu saya ulang semula?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sesungguhnya solat witir adalah amat dituntut. Fadhilatnya amat banyak. Kami nyatakan sebahagian daripadanya:
Rasulullah SAW bersabda:
يَا أَهْلَ الْقُرآنِ أَوْتِرُوا فَإِنَّ اللهَ وِتْرٌ يُحِبُّ الوِتْرَ
Maksudnya: “
Wahai orang yang beramal dengan al-Quran! Hendaklah kamu melakukan solat witir, sesungguhnya Allah itu bersifat witir dan Dia menyukainya.”
Riwayat  al-Tirmizi (2/316) dan beliau menilainya sebagai hasan.
Hadith ini menunjukkan supaya yang mencintai al-Quran untuk berwitir dan ini menunjukkan hubungan yang begitu akrab antara solat Witir dengan bacaan al-Quran al-Karim.
Daripada Abu Hurairah R.A, katanya:
أَوْصَانِي خَلِيْلِي صَلَّى اللهُ عَلَيْهِ وَسَلَّمَ بِصِيَامِ ثَلَاثَةِ أَيَّامٍ مِنْ كُلِّ شَهْرٍ وَرَكْعَتَي الضُّحَى وَأَن أَوْتَرَ قَبْلَ أَن أَرْقدَ
Maksudnya: “
Kekasihku Nabi SAW mengingatkanku tiga perkara: Berpuasa pada setiap bulan, bersolat dhuha dua rakaat dan solat witir sebelum aku tidur.”
Riwayat  (Muslim 721) dan Abu Dawud (1433)
Hadith ini menunjukkan wasiat Nabi SAW kepada sahabatnya. Ini sudah pasti menggambarkan betapa witir selayaknya dikerjakan oleh umat Islam dan jika dibimbangi tidak dapat melakukannya pada waktu malam, maka hendaklah ia berwitir sebelum daripada tidur agar tidak luput solat Witir.
Nabi SAW bersabda:
إنَّ اللهَ عَزَّ وَجَلَّ أَمَدَّكُمْ بِصَلَاةٍ وَهِيَ خَيْرٌ لَكُمْ مِنْ حُمْرِ النَّعَمِ، وَهِيَ الْوِتْرُ
Maksudnya: “
Sesungguhnya Allah SWT mengurniakan kamu satu solat yang lebih baik daripada unta merah yang mahal harganya iaitu solat Witir.”
Riwayat Abu Dawud (1418), al-Tirmizi (452), Ibn Majah (1168), al-Hakim (1/306) dan Ahmad (2/208). Hadith ini telah disahihkan oleh al-Hakim.
Syeikh Abdullah al-Basam berkata:
“Hadith ini menjadi dalil bahawa Allah mengurniakan kepada hamba-Nya yang melakukan ketaatan dan beribadat dengan tambahan kebajikan mengangkat darjat, serta menghampirkan mereka kepada Tuhan mereka.”
(Lihat
Taudih al-Ahkam
, 2/405).
Berkenaan dengan persoalan di atas, suka saya nyatakan bahawa sembahyang anda sah dan teruskan ikut imam kerana imam dijadikan untuk diikuti. Daripada ‘Aisyah R.Anha katanya, Rasullullah SAW telah mengalami sakit. Kemudian ramai sahabat melawat Baginda. Kemudian Rasulullah SAW melakukan solat secara duduk sedangkan mereka sembahyang mengikuti Nabi SAW secara berdiri, kemudian Baginda mengisyaratkan mereka untuk duduk, lantas mereka duduk. Tatkala selesai, Rasulullah SAW bersabda:
إِنَّمَا جُعِلَ الإِمَامُ لِيُؤْتَمَّ بِهِ
Maksudnya:
“Sesungguhnya imam dijadikan untuk dikuti dengannya.”
Riwayat Bukhari (1236) dan Muslim (412)
Justeru, marilah sama-sama kita sentiasa melakukan solat witir sama ada berseorangan atau bersama imam seperti di bulan Ramadhan ini. Ini kerana, kelebihannya amat banyak.
Semoga kita menjadi salah seorang ahli witir. Amin.
Bertarikh:19 April 2023 bersamaan 28 Ramadhan 1444H